Hamil Tapi Menghidap Penyakit Buah Pinggang? Fahami Komplikasinya Terhadap Kandungan!

“Tahniah! Anda hamil.” Ini adalah berita yang paling diharapkan oleh setiap pasangan. Kehadiran cahaya mata dalam sebuah keluarga adalah suatu yang sangat menggembirakan. Walau bagaimanapun, bagaimana jika anda menghidap sakit buah pinggang. Apakah kesan kesan sakit buah pinggang terhadap anda dan kandungan?

Tidak dinafikan, ada b
eberapa faktor boleh
mempengaruhi kesihatan ibu dan anak
 semasa mengandung, seperti tekanan darah, usia atau keadaan kesihatan yang serius.
Satu keadaan yang boleh menjejaskan kehamilan yang sihat adalah penyakit buah pinggang, atau penyakit renal.

Dalam artikel kali ini, kami akan menerangkan lebih lanjut mengenai
penyakit buah pinggang
 dan kesannya terhadap kehamilan.

Untuk mendapatkan lebih banyak informasi tentang Kesihatan Urologi, anda boleh klik
di sini
.

Kesan sakit buah pinggang terhadap wanita hamil

Menurut
National Kidney Foundation
, ia bergantung kepada keadaan penyakit. Terdapat bukti baik menunjukkan bahawa wanita yang mengalami sakit buah pinggang yang sangat ringan (tahap 1-2), tekanan darah normal, dan sedikit atau tiada protein dalam urin (proteinuria) boleh mempunyai kehamilan yang sihat.

Proteinuria adalah tanda kerosakan buah pinggang. Tubuh seseorang memerlukan protein di dalam darah,
bukannya di dalan urin
. Protein dalan urin menandakan bahawa buah pinggang anda tidak dapat menapis darah dengan baik dan kebocoran protein.

Bagi wanita yang mempunyai penyakit buah pinggang yang sederhadana (tahap 3-5), risiko komplikasi lebih besar. Bagi sesetengah wanita, risiko ibu dan anak cukup tinggi yang mana mereka perlu mempertimbangkan untuk mengelakkan kehamilan.

Sekiranya anda merancang untuk hamil, tanya doktor anda mengenai tahap penyakit buah pinggang anda, risiko komplikasi, tahap proteinuria dan sebarang keadaaan kesihata lain yang mungkin anda miliki.

Baca juga:

Glikosuria Buah Pinggang; Gula Banyak Dalam Air Kencing! Ini Petanda Awal & Rare Anda Ada Diabetes

Terkejut Air Kencing Keluar Berbuih, 3 Ini Mungkin Menjadi Penyebab, Kurang Air @ Buah Pinggang

Bagaimana pula dengan wanita yang menerima dialisis?

Sesetengah keadaan tubuh menyebabkan seseorang sukar untuk hamil. Contohnya, kebanyakan wanita yang dialisis
mempunyai anemia
 iaitu bilangan sel darah merah yang kurang dan juga mengalami perubahan hormon. Keadaan ini menyebabkan mereka tidak mengalami haid yang teratur.

Kebiasaannya, wanita dengan kegagalan buah pinggang dinasihatkan supaya tidak hamil kerana
kadar komplikasi sangat tinggi
. Malah, risiko yang berkembang kepada ibu dan bayi juga dalah tinggi.

Namun, jika hamil, anda memerlukan pengawasan perubatan yang ketat, perubahan dalam ubat, dan
lebih banyak dialisis
 untuk mendapatkan bayi yang sihat.

Disebabkan kesan sakit buah pinggang boleh memudaratkan wanita, anda perlu berbincang dengan doktor terlebih dahulu bagi menilai tahap keadaan kesihatan jika ingin hamil.


Penghidap Diabetes WAJIB Buat 5 Perkara Ini, Lakukan Awal Baru Penyakit Tak Jadi Teruk

Diabetes adalah sejenis penyakit yang tidak boleh diubati. Namun, ia masih boleh dikawal oleh pesakit diabetes melalui amalan penjagaan kesihatan diri khusus.

Kami senaraikan beberapa perkara atau aktiviti penjagaan kesihatan diri bagi pesakit agar penyakit diabetes yang dialaminya dapat dikawal dengan baik.

Penjagaan diri 1: Pemakanan

Soal pemakanan adalah soal yang paling penting bagi mereka yang menghidap diabetes.

Pesakit diabetes perlu mendapatkan makanan berkhasiat yang seimbang, sama seperti orang lain bagi menjaga kesihatan mereka.

 Selain meningkatkan kesihatan tubuh, pelan pemakanan yang baik juga bertujuan untuk memastikan paras gula darah berada dalam keadaan yang normal.

Berikut adalah beberapa perkara berkaitan penjagaan kesihatan diri yang mesti diberikan perhatian oleh pesakit diabetes.

Berat badan: Berat badan mestilah dikurangkan jika anda mempunyai berat badan yang berlebihan. Anda perlu memastikan berat badan anda berada pada tahap yang ideal

Makan pelbagai jenis makanan: Anda juga perlu mengambil pelbagai jenis sumber makanan sihat.
Banyakkan makan makanan yang tinggi kandungan serat seperti sayur-sayuran dan kekacang

Ambil makanan secara sederhana: Makanan yang mempunyai kandungan karbohidrat yang tinggi perlu diambil dalam jumlah yang terhad. Ini termasuklah nasi, bijirin, mi, buah-buahan dan juga telur

Elakkan jenis makanan ini: Ada juga beberapa jenis makanan yang perlu dielakkan seperti makanan yang tinggi lemak tepu, mentega, minyak sapi, coklat, jem, jeli, madu dan makanan tinggi gula yang lain

Ambil minuman tanpa gula: Elakkan pengambilan gula dalam minuman anda. Anda boleh menggunakan pemanis tanpa kalori seperti sakarin bagi menggantikan gula dalam minuman

Kurangkan pengambilan garam: Pengurangan garam dalam makanan boleh membantu mengawal tekanan darah. Elakkan juga makanan dalam tin kerana kebanyakan makanan dalam tin tinggi dengan kandungan garam

Guna kaedah memasak yang sihat: Anda boleh memasak dengan menggunakan kaedah memanggang, stim, membakar, atau rebus

Makan mengikut waktu: Pastikan anda mengambil sarapan, makan tengah hari dan juga makan malam anda. Jangan sesekali
 skip
 waktu makan anda

Elakkan pengambilan alkohol: Jangan sesekali mengambil alkohol kerana alkohol hanya akan menambahkan kalori harian anda tanpa memberikan sebarang nutrisi kepada anda

Penjagaan kesihatan diri 2: Bersukan atau bersenam

Bersukan atau bersenam juga boleh membantu diri anda untuk mengawal penyakit diabetes yang dialami.

Senaman boleh membantu meningkatkan aliran darah dalam tubuh. Senaman juga boleh meningkatkan fungsi insulin dan merangsang rembesan insulin.

Bagi mereka yang menghidap diabetes, anda disarankan untuk berjalan selama 60 minit setiap hari. Antara kelebihan lain bersukan dan bersenam ialah:

Membantu badan menggunakan insulin dengan lebih berkesan

Dapat menurunkan tahap glukosa darah

Menguatkan jantung dan paru-paru anda

Mengurangkan lemak badan dan meningkatkan jumlah dan kekuatan otot

Membantu mengawal berat badan

Membantu mengatasi tekanan

Meningkatkan imej diri

Membantu mengurangkan faktor risiko penyakit jantung

Menurunkan tekanan darah

Anda boleh mencuba pelbagai aktiviti senaman dan sukan lain termasuklah berenang, menari, melakukan senaman aerobik, berkebun, memanah dan lain-lain lagi.

Penjagaan kesihatan diri 3: Pengurusan stres diri

Dengan mengawal dan menurunkan kadar stres anda,
ia boleh membantu menurunkan paras gula darah selain merendahkan tekanan darah.

Ia juga boleh meningkatkan tahap kesihatan keseluruhan diri anda.

Antara tip relaksasi diri yang boleh anda lakukan untuk mengurangkan stres yang dialami ialah:

Lakukan beberapa aktiviti yang boleh memberikan ketenangan kepada anda setiap hari. Antara yang boleh anda lakukan adalah dengan membaca buku, berkebun, menonton filem atau sebarang perkara lain yang anda gemari

Kerap bersenam dan bersukan

Ketawa, kerana ketawa boleh membantu anda mengurangkan stres atau tekanan yang dialami

Dapatkan rehat yang mencukupi. Tubuh badan anda memerlukan rehat seperti tidur yang mencukupi

Penjagaan kesihatan diri 4: Penjagaan mulut

Bagi pesakit diabetes, menjaga kesihatan mulut dan gigi sememangnya amatlah penting.

Anda perlu memberus gigi selepas bersarapan dan sebelum tidur setiap hari.

Sekiranya terdapat kaviti atau warna hitam pada gigi, segeralah berjumpa dengan doktor gigi bagi melakukan pemeriksaan.

Begitu juga jika terdapat pendarahan pada gusi anda
. Antara tip penjagaan kesihatan mulut yang boleh diikuti ialah:

Kawal paras gula darah anda sentiasa

Berus dan flos gigi anda setiap hari. Gunakan berus gigi yang mempunyai berus yang lembut

Beritahu doktor anda bahawa anda mempunyai penyakit diabetes dan dapatkan nasihat berkenaan penjagaan gigi yang tepat

Penjagaan kesihatan diri 5: Penjagaan kaki

Kerosakan saraf, penyempitan saluran darah, paras gula tinggi dan juga jangkitan boleh menyebabkan masalah pada kaki yang serius.

Antara masalah pada kaki yang sering dialami oleh pesakit diabetes ialah ulser, luka yang lambat sembuh, jangkitan yang merebak, dan gangren sehingga boleh menyebabkan amputasi pada kaki.

Berikut adalah tip penjagaan kaki yang perlu anda ikuti:

Periksa kaki anda (atas, bawah dan antara jari kaki) setiap hari untuk memastikan kewujudan calar, retak, luka dan juga kelepuhan

Basuh kaki anda setiap hari dengan menggunakan air suam, dan keringkan secara berhati-hati menggunakan tuala lembut

Sebelum mencuci kaki, periksa suhu air dengan siku anda (air yang terlalu panas boleh mencederakan kaki anda)

Sapukan lapisan pelincir nipis (minyak, losyen atau krim) jika kulit anda mempunyai kecenderungan untuk mengalami kekeringan (tetapi jangan meletakkannya di antara jari kaki anda)

Sentiasa pastikan kaki anda sentiasa kering

Potong kuku jari kaki selepas mencuci kaki

Pakai kasut yang sesuai

Pakai kasut dan stoking sepanjang masa (stoking kapas atau bulu adalah yang terbaik)

Tukar kasut dengan kerap

Jangan memakai stoking basah dan kotor

Periksa kasut anda, di dalam dan di luar, sebelum memakainya

Pastikan kaki anda diperiksa oleh pekerja kesihatan setiap kali anda berjumpa dengan doktor

Kesimpulan

5 perkara di atas ini adalah perkara-perkara atau aktiviti penjagaan kesihatan diri yang mesti dilakukan oleh pesakit diabetes.

Dengan cara ini, ia boleh membantu anda mengawal penyakit diabetes yang dialami, seterusnya mengurangkan komplikasi kesihatan lain yang berisiko untuk berlaku.


Melabur Dalam Kesihatan Tidak Akan Merugikan

Anda tahu apakah harta paling berharga seorang individu boleh miliki?

Emas? Rumah besar? Kereta mewah? Isteri yang cantik?

Semuanya tidak benar kerana perkara paling berharga bagi seseorang ialah kesihatan yang baik. Tanpa tubuh badan yang sihat, semuanya sudah tidak berharga. Lihat sahaja kepada pesakit kronik yang terlantar di atas katil, dipotong kaki, atau tidak boleh melakukan aktiviti berat. Apakah erti rumah yang besar jika tiada tenaga untuk bergerak?

Jangan berkira dalam kesihatan

Jika anda boleh mengeluarkan duit untuk hiburan seperti telefon pintar mahal atau menambah penampilan diri di kedai salun rambut dan produk kosmetik, mengapa tidak menyalurkan duit untuk tujuan kesihatan.

Ramai mungkin berkira ketika ingin membayar kos konsultasi doktor di klinik yang boleh mencecah RM100 tetapi tanpa banyak soal apabila membeli set produk kosmetik yang berharga sehingga RM1000. Sedangkan, nilai sebenar konsultasi doktor lebih tinggi berbanding kecantikan luaran yang dikejar.

Anda perlu ubah cara fikir untuk melihat lebih jauh ke hadapan. Cabaran utama sektor kesihatan hari ini ialah penyakit tidak berjangkit (NCDs) seperti diabetes, penyakit jantung dan strok. Di peringkat global, Pertubuhan Kesihatan Dunia (WHO) meletakkan sasaran mengurangkan kematian disebabkan NCDs sebanyak 1 per 3 menjelang 2030 selari dengan Matlamat Pembangunan Mampan (SDG) 3.4.

NCDs menjadi cabaran yang besar kerana punca penyakit ini terletak pada budaya dan gaya hidup masyarakat termasuk pemakanan tidak sihat dan kurang aktiviti fizikal. Untuk menanganinya, cara fikir serta amalan gaya hidup perlu diubah dan ia bukan satu perubahan yang mudah dilakukan. Ia melibatkan semua peringkat bermula dari individu sehingga ke penggubal dasar.

Di peringkat individu, anda perlu mulakan dengan menyalurkan sumber yang ada kepada perkara lebih utama dan jangan berkira apabila melibatkan soal kesihatan. Pemeriksaan kesihatan berkala, pemakanan sihat dan aktiviti fizikal, semua itu merupakan langkah yang seharusnya diamalkan bagi melawan ancaman NCDs.

Sebagai contoh, roti bijirin penuh dan beras perang mungkin lebih mahal berbanding roti dan beras biasa. Jangan melihatnya dari sudut duit yang anda habiskan tetapi manfaat jangka masa panjang yang ada terhadap kesihatan anda.

Percaya atau tidak, kuantiti wang yang sedikit anda laburkan pada hari ini sebenarnya dapat menjimatkan kos rawatan yang perlu ditanggung dari pelbagai penyakit yang mungkin dialami pada masa hadapan.


Masalah Prostat Membesar: Simptom, Punca & Rawatan Yang Boleh Dilakukan Kaum Adam!

Ada individu yang mungkin tidak menyedari bahawa dirinya sedang mengalami masalah prostat lelaki. Ini kerana, kebanyakan sakit prostat tidak menunjukkan sebarang simptom yang jelas pada awalnya.

Begitu juga dengan sakit prostat yang satu ini, iaitu pembesaran prostat. Apakah yang dimaksudkan dengan pembesaran prostat?

Untuk mendapatkan lebih banyak info tentang Kesihatan Prostat, sila dapatkannya
di sini.

Apakah maksud pembesaran prostat lelaki?

Pembesaran prostat disebut sebagai hiperplasia prostat jinak (BPH). Ia berlaku ketika sel kelenjar prostat mula membiak. Pertambahan sel dengan banyak ini menyebabkan kelenjar prostat membengkak, yang kemudiannya menyempitkan tiub urethra.

Kesannya, air kencing hanya dapat keluar dengan sedikit disebabkan penyempitan saluran urethra. BPH tidak sama dengan
kanser prostat dan tidak meningkatkan risiko untuk mengalaminya.

Walau bagaimanapun, ia boleh menyebabkan gejala yang mampu mempengaruhi kualiti hidup anda dan biasanya berlaku pada lelaki yang berumur lebih dari 50 tahun.

Simptom-simptom masalah prostat lelaki membesar

Tahap teruk simptom yang dialami oleh setiap individu adalah berbeza. Namun, semakin lama ia berlaku, maka simptomnya akan menjadi lebih teruk dan menyakitkan.

Antara simptom sakit prostat yang membesar adalah:

Kerap membuang air kecil

Kerap berasa ingin membuang air kecil

Kerap membuang air kecil pada waktu malam

Berasa sukar untuk memulakan kencing

Pengeluaran air kencing yang lemah atau terhenti-henti

Air kencing yang menitis selepas berhenti membuang air

Air kencing tidak dapat dikeluarkan sehingga habis

Mengalami kencing tidak lawas

Berasa sakit ketika membuang air kecil

Kemunculan darah dalam air kencing

Punca dan faktor risiko masalah prostat yang membesar

Kelenjar prostat terletak di bawah pundi kencing. Tiub yang mengangkut air kencing dari pundi kencing keluar dari zakar iaitu urethra akan melalui kawasan di tengah prostat. Apabila prostat mengalami pembesaran
,
maka ia akan menyekat aliran air kencing yang keluar itu.

Kebanyakan lelaki terus mengalami masalah prostat membesar sepanjang hidup mereka. Pembesaran ini berlaku dari hari ke hari sehingga boleh menyebabkan pengeluaran air kecil tersekat secara total.

Punca yang menyebabkan pembesaran prostat lelaki ini tidak begitu jelas. Namun
,
ia mungkin disebabkan oleh ketidakseimbangan hormon yang berlaku apabila lelaki semakin berusia.

Ramai lelaki yang berusia lebih daripada 80 tahun mempunyai gejala prostat membesar. Pembesaran kelenjar prostat jarang menyebabkan tanda dan gejala dalam kalangan lelaki yang berusia lebih muda dari 40 tahun.

Kira-kira satu pertiga lelaki mengalami gejala sederhana hingga teruk pada usia 60 tahun. Sekitar separuh daripada lelaki pula mempunyai gejala prostat membesar pada usia 80 tahun.

Sejarah keluarga yang pernah ada masalah prostat atau kelainan pada testis boleh meningkatkan risiko anda untuk mendapat penyakit ini.

Namun, bagi lelaki yang telah membuang testisnya pada usia muda, mereka tidak akan mengalami sakit prostat membesar.

Diagnosis dan rawatan sakit prostat yang membesar

Terdapat beberapa kaedah yang boleh digunakan untuk mendiagnosis sekiranya anda mengalami masalah prostat membesar atau tidak.

Antara kaedah yang akan digunakan oleh doktor ialah:

#1. Urinalisis

Urinalisis adalah ujian air kencing. Ia bukan hanya mengesan pembesaran prostat, tetapi juga digunakan untuk mengesan gangguan lain seperti
 jangkitan saluran kencing
, penyakit ginjal dan diabetes.

Urinalisis melibatkan pemeriksaan penampilan, kepekatan dan kandungan air kencing. Hasil urinalisis yang tidak normal mungkin menunjukkan sebarang penyakit yang dialami oleh pesakit seperti pembesaran prostat.

#2. Biopsi prostat

Biopsi prostat adalah prosedur yang digunakan untuk mendapatkan sampel tisu dari kelenjar prostat bagi mengesan sebarang keganjilan.

Prosedur ini dilakukan dengan cara alat biopsi inti jarum yang digerakkan oleh spring (atau senapang biopsi). Sementara Transasonal ultrasonografi (TRUS) digunakan untuk memandu jarum biopsi itu.

#3. Ujian urodinamik

Ujian urodinamik adalah sejenis ujian yang menilai bagaimana pundi kencing dan tiub uretra menjalankan tugas mereka menyimpan dan mengeluarkan air kencing.

Ujian urodinamik dapat membantu menjelaskan gejala seperti
kencing tidak lawas,
 kerap membuang air kecil, keinginan buang air kecil yang mendadak dan rasa ingin membuang air kecil tetapi tiada air kencing yang keluar.

#4. Ujian antigen khusus prostat (PSA)

PSA adalah bahan yang dihasilkan dalam prostat. Tahap PSA meningkat apabila anda mempunyai prostat yang membesar. Walau bagaimanapun, peningkatan tahap PSA juga boleh disebabkan oleh prosedur yang baru sahaja dijalani, jangkitan, pembedahan atau
kanser prostat.

#5. Ujian air kencing PVR

Ujian ini akan mengukur sama ada anda boleh mengosongkan pundi kencing secara sepenuhnya atau tidak.

Ujian boleh dilakukan menggunakan ultrasound atau memasukkan kateter ke dalam pundi kencing setelah anda membuang air kecil. Ia akan mengukur berapa banyak jumlah air kencing yang tersisa di dalam pundi kencing anda.

#6. Sistoskopi

Sistoskopi ialah prosedur yang membolehkan doktor memeriksa lapisan pundi kencing anda dan tiub yang mengeluarkan air kencing dari badan (urethra).

Tiub berongga (sistoskop) yang dilengkapi dengan lensa akan dimasukkan ke dalam uretra dan perlahan-lahan pergi ke bahagian pundi kencing.

#7. Urografi

Urografi adalah pemeriksaan yang digunakan untuk menilai buah pinggang, ureter dan pundi kencing pesakit. Urografi ekskresi, juga dikenali sebagai pyelogram intravena, dilakukan menggunakan sinar-x konvensional setelah pemberian bahan kontras radiografi secara intravena.

Kaedah rawatan bagi masalah prostat yang membesar pula melibatkan empat jenis kaedah rawatan. Rawatan-rawatan tersebut ialah:

#1. Penyekat alpha-1

Ubat-ubatan ini akan mengendurkan otot leher pundi kencing dan serat otot di bahagian prostat, menjadikan kencing lebih mudah.

Penyekat alfa yang merangkumi alfuzosin (Uroxatral), doxazosin (Cardura), tamsulosin (Flomax) dan silodosin (Rapaflo), biasanya berfungsi dengan cepat pada lelaki dengan prostat yang agak kecil.

Kesan sampingan yang mungkin berlaku termasuklah pening dan keadaan tidak berbahaya di mana air mani masuk ke dalam pundi kencing dan bukannya keluar dari hujung zakar (ejakulasi retrograde).

#2. Ubat pengurang hormon

Ubat yang mengurangkan kadar hormon yang dihasilkan oleh kelenjar prostat seperti dutasteride dan finasteride biasanya akan diberikan oleh doktor.

Ini adalah dua jenis ubat yang menurunkan kadar hormon testosteron. Kadangkala, menurunkan kadar hormon akan menjadikan prostat semakin kecil dan meningkatkan aliran air kencing.

Ubat-ubatan ini mungkin akan mengambil masa sekitar enam bulan untuk memberi kesan seperti yang dikehendaki. Walau bagaimanapun, ubat-ubatan ini juga boleh menyebabkan kesan sampingan yang tidak diingini seperti mati pucuk dan penurunan dorongan seks.

#3. Antibiotik

Antibiotik boleh digunakan jika prostat menjadi radang
 secara kronik
 disebabkan prostatitis bakteria yang berkaitan dengan BPH. Mengubati prostatitis bakteria dengan antibiotik dapat memperbaiki gejala BPH anda dengan mengurangkan keradangan.

Walau bagaimanapun, antibiotik tidak akan membantu prostatitis atau keradangan yang bukan disebabkan oleh bakteria.

#4. Pembedahan

Terdapat pelbagai jenis prosedur pembedahan yang dapat membantu merawat BPH apabila ubat-ubatan tidak berkesan. Sebilangan prosedur tidak invasif atau invasif secara minimum boleh dilakukan di klinik biasa (prosedur pesakit luar). Prosedur yang lebih invasif perlu dilakukan di hospital (prosedur pesakit dalam).

Pencegahan daripada sakit pembesaran prostat

Terdapat empat perkara yang perlu dilakukan bagi mencegah penyakit ini daripada berlaku. Cara pencegahan tersebut ialah:

Bersenam:
 kerap bersenam dapat menurunkan berat badan. Berat badan yang ideal serta tubuh badan yang lebih aktif bukan hanya mencegah sakit prostat, tetapi juga penyakit berbahaya yang lain

Ambil makanan yang baik untuk prostat:
 ambil makanan yang mesra dengan prostat dan tidak memberikan beban kepada prostat anda. Elakkan pengambilan minuman beralkohol dan kafein kerana ia boleh memburukkan lagi simptom prostat yang membesar

Ambil suplemen:
 rujuk doktor anda terlebih dahulu sebelum mengambil sebarang suplemen untuk kesihatan prostat

Kurangkan stres:
 belajar teknik-teknik untuk mengurangkan stres agar kesihatan prostat anda lebih baik dan terkawal


Adakah Diabetes Gestasi Berkait dengan Autisme?

Diabetes gestasi atau diabetes semasa kehamilan adalah masalah yang sangat biasa pada wanita hamil. Ia bukan sahaja memberi kesan kepada kesihatan ibu tetapi lebih penting lagi, ia juga boleh menyebabkan bayi lahir dengan autisme.

Hubungan antara diabetes ibu hamil dan autisme pada anak-anak

Dalam kajian
 Johns Hopkins University
 (USA), terdapat 63% ibu hamil dengan diabetes melahirkan bayi dengan autisme, halangan mental, dan gangguan spektrum autisme (ADS). Jumlahnya lebih tinggi berbanding ibu-ibu dalam keadaan baik. Hasil kajian menunjukkan bahawa walaupun risiko kanak-kanak yang dilahirkan dengan autisme kerana diabetes awal kehamilan tidak tinggi. Tetapi ia menunjukkan hubungan antara kanak-kanak dengan autisme dan ibu dengan diabetes.

Menurut Anny Xiang, ketua penyelidikan di organisasi perubatan Kaiser Permanente Southern California, gula dalam darah yang tinggi boleh menjadi penyebab langsung kepada kecacatan kelahiran. Kecacatan tersebut mungkin termasuk pertumbuhan otak bayi yang tidak normal, kesukaran komunikasi, kesulitan dalam kawalan tingkah laku, kemerosotan akademik, dan implikasi kesihatan, dll. Kesimpulan ini diambil daripada kajian dalam 320,000 kanak-kanak. Sebab yang tepat untuk fenomena ini masih belum diketahui, tetapi menurut para pakar, bulan-bulan awal kehamilan adalah masa yang penting untuk perkembangan otak anak.

Para saintis telah mendapati bahawa diabetes jenis 2 semasa kehamilan mempunyai bilangan auto-antibodi otak anti-fetus 3 kali lebih tinggi daripada wanita yang sihat. Kajian sebelumnya oleh Institut MIND juga mengatakan bahawa kira-kira 23% ibu yang mempunyai anak yang didiagnosis dengan autisme mempunyai kehadiran auto-antibodi. Antibodi ini akan menyerang protein di otak janin dan menyebabkan autisme kongenital. Kehadiran antibodi ini dalam darah ibu sebagai biomarker untuk mendiagnosis autisme pada kanak-kanak.

Nasihat untuk ibu mengandung dengan diabetes

Dengan penemuan ini, penyelidik menggalakkan bakal ibu mendapatkan kawalan yang baik terhadap tahap darah semasa mengandung dengan memakan makanan saintifik yang seimbang dan mengekalkan kehidupan yang positif. Semasa mengandung, ibu perlu mengawal berat badan mereka. Apabila memasuki peringkat kehamilan pertengahan, lebih baik bagi ibu untuk terus meningkatkan berat badan tidak melebihi 500gr/minggu.

Jangan makan terlalu banyak

Bahagikan diet anda kepada beberapa hidangan

Makan pada masa dengan jumlah yang betul

Seimbangkan koordinasi keseimbangan

Hadkan pengambilan makanan yang mengandungi gula

Hamil tidak bermakna anda perlu menghentikan semua aktiviti kecuali doktor meminta anda untuk berehat untuk melindungi janin. Tetapkan beberapa latihan ringan yang sesuai untuk wanita hamil. Sekiranya anda mempunyai diet dan senaman yang sederhana tetapi berat badan anda masih meningkat, anda perlu berjumpa doktor pakar segera untuk didiagnosis dan diperbaiki.

Wanita perlu disaring untuk diabetes gestasi semasa kehamilan berusia 24 hingga 28 minggu. Orang yang mempunyai faktor risiko tinggi seperti berat badan berlebihan, obes, yang berusia 25 tahun ke atas dengan sejarah penyakit diabetes, harus berunding lebih awal. Jika diperlukan doktor boleh menasihati apa yang perlu dilakukan untuk membantu melindungi kesihatan itu sendiri, mengehadkan risiko peningkatan penyakit pada kanak-kanak.

Hello Health Group
 tidak menyediakan nasihat perubatan, diagnosis atau rawatan.


Pesakit Diabetes Ambil Perhatian! Ini 5 Pantang Kena Ikut Kalau Nak Luka Cepat Sembuh

Terdapat beberapa pantang larang kencing manis yang perlu anda tahu jika mengalami luka diabetes. Ini kerana, ubat luka kencing manis jadi tidak berkesan jika pantang larang ini tak dipatuhi.

Ini senarai pantang larang yang perlu diikuti jika mahu luka kencing manis cepat sembuh.

Untuk mendapatkan lebih banyak info berkenaan Kencing Manis, anda boleh klik
di sini
.

Mengapa penjagaan luka amat penting untuk pesakit diabetes?

Luka yang kecil mungkin tidak memberikan sebarang kebimbangan kepada individu normal yang lain.

Namun, bagi penghidap
penyakit diabetes
, ia boleh memberikan satu episod yang mengerikan jika tidak diurus dengan baik. I
ni kerana, luka yang bersaiz kecil boleh menjadi semakin besar dan parah jika dibiarkan tanpa sebarang rawatan yang tepat.

Malah, ia turut boleh menyebabkan komplikasi kesihatan lain yang lebih buruk jika dibiarkan terlalu lama.

Pantang larang jika ambil ubat luka kencing manis

Jika penghidap diabetes mahukan luka cepat sembuh, ada beberapa pantang larang kencing manis yang perlu dipatuhi.

 Jika tidak, luka yang dialami bukan sahaja tidak pulih, malah mungkin akan menjadi lebih teruk.

 Ini pantang larang jika alami luka kencing manis:

#1. Jangan ambil makanan tinggi gula

Makanan yang tinggi kandungan gula merupakan musuh nombor satu bagi mereka yang mempunyai luka kencing manis.

Perlu diingat, gula yang tinggi bukan sahaja berada dalam makanan tetapi juga minuman yang anda ambil.

Antaranya termasuklah minuman tin,
minuman bergas
 dan
jus buah-buahan
.

Ini kerana, gula yang tinggi boleh mengganggu fungsi komponen darah untuk menyembuhkan luka yang anda alami.

Oleh sebab itu, pastikan anda mengawal pengambilan gula jika mengalami luka diabetes.

#2. Hendak ubat luka kencing manis? Kurangkan tekanan pada kawasan luka kaki

Sekiranya luka yang dialami itu berada pada kawasan kaki khususnya tapak kaki, kurangkan
aktiviti berjalan
 atau sebarang aktiviti lain yang boleh memberikan tekanan pada luka tersebut.

Tekanan yang kuat dan berpanjangan pada kawasan luka tapak kaki hanya akan melambatkan penyembuhan disebabkan
aliran darah
 yang terganggu.

Oleh itu, jika ada luka pada tapak kaki anda, banyakkan berehat dan hanya berjalan apabila perlu sahaja.

Jika boleh, minta bantuan ahli keluarga yang lain untuk mendapatkan sesuatu.

#3. Jangan balut luka dengan ketat

Bagi mereka yang merawat luka kecil di rumah, pastikan anda sentiasa membalut luka terbuka anda dengan menggunakan kain kasa.

Ini kerana, luka yang terbuka tanpa sebarang balutan akan mendedahkannya kepada
risiko jangkitan
 yang lebih tinggi.

Namun, dalam masa yang sama, pastikan balutan luka tersebut tidak dilakukan dengan begitu ketat.

Balutan luka yang terlalu kuat akan mengganggu
aliran darah
 sehingga boleh melambatkan proses penyembuhan luka.

Cukup sekadar balutan tersebut boleh menutupi luka anda.

#4. Ubat luka kencing manis lebih cepat kalau makan makanan tinggi protein

Jika mahu luka sembuh dan tidak merebak,
pesakit diabetes
 disarankan untuk mengambil makanan yang tinggi protein.

Ini termasuklah ayam, ikan, susu, kekacang, daging dan juga tauhu.

Makanan yang tinggi
kandungan protein
 juga boleh membantu menyembuhkan luka badan dengan lebih cepat.

Hal ini kerana protein berfungsi mempercepatkan proses pemulihan tisu tubuh.

Kurangkan pengambilan karbohidrat dan lebihkan makanan yang tinggi protein setiap kali waktu makan anda.

#5. Jangan sesekali berkaki ayam!

Bagi mereka yang sihat, berkaki ayam ketika berjalan mungkin tidak begitu merisikokan kesihatan.

Namun untuk pesakit diabetes, hal ini tidak boleh dipandang remeh.

 Ini kerana, penghidap diabetes biasanya mengalami kehilangan sensasi atau deria rasa pada bahagian kaki.

Oleh itu, sekiranya mereka mengalami
luka kecil
 atau terpijak sesuatu yang tajam, besar kemungkinan ia tidak begitu disedari.

Kesannya, luka tersebut akan lebih mudah dijangkiti dan menyebabkan
ulser kaki diabetik
.

Ingin ubat luka kencing manis itu juga akan jadi lebih lambat.

Pakai kasut dan stoking setiap kali keluar rumah jika anda mempunyai luka pada bahagian kaki.

Kesimpulan

Apa yang kami nyatakan di atas ini merupakan antara pantang larang kencing manis yang paling penting.

Selain itu, jika mahu ubat luka kencing manis dengan cepat, pastikan juga anda
tidak merokok
 dan elakkan merawat luka sendiri jika luka tersebut agak besar.

Dikhuatiri anda akan merosakkan pembuluh darah dan menyebabkan luka menjadi lebih teruk.

Berjumpalah dengan doktor untuk pengurusan luka diabetes yang lebih baik dan teratur.


Bagaimana demam denggi merebak dan didiagnosis?

Malaysia antara negara yang berada di tangga teratas dalam bilangan kes demam denggi di dunia, dan itu bukanlah satu pencapaian yang patut dibanggakan. Malah ia juga penyakit yang ditakuti dalam kalangan masyarakat. Ikuti penerangan kami mengenai cara demam denggi merebak serta diagnosisnya.

Cara demam denggi merebak

Salah satu cara demam denggi merebak ialah melalui gigitan nyamuk
 Aedes betina yang telah dijangkiti. Lazimnya nyamuk dijangkiti selepas menghisap darah pesakit demam denggi. Kemudian ia boleh
memindahkan virus
 tersebut kepada manusia sepanjang hayatnya. Malah, nyamuk betina juga boleh memindahkan virus kepada telurnya.

Demam denggi tidak boleh merebak
 daripada seorang pesakit kepada individu lain secara langsung. Jadi, ini menunjukkan nyamuk Aedes betina memainkan peranan penting dan berbahaya.

Individu yang pernah mengalami demam denggi juga boleh dijangkiti semula sekiranya nyamuk yang menggigitnya membawa virus daripada ‘strain’ yang berlainan.

Mengapa demam denggi boleh wujud di Malaysia?

Malaysia menerima sinaran matahari terik dan hujan sepanjang tahun mewujudkan keadaan yang sangat sesuai untuk pembiakan vektor atau pembawa virus demam denggi.

Seperti yang kita maklum, cara demam denggi merebak adalah
melalui nyamuk Aedes.
 Nyamuk ini
membiak dalam takungan air bersih seperti pasu bunga, takungan air hujan di dalam tayar atau sampah sarap serta kolam air mandian dan lain lain.

Bagaimana demam denggi didiagnosis?

1) Ujian Molekul

Ujian molekul adalah sejenis ujian Polymerase Chain Reaction (PCR) yang bermaksud melalui kaedah ujian makmal, sejumlah besar salinan boleh dibuat daripada bahagian pendek DNA dari sampel genetik yang sangat kecil.

Ia
 dipanggil “meluaskan” DNA dan membolehkan gen tertentu menarik untuk dikesan. Oleh itu, ujian molekul digunakan untuk mengesan bahan genetik virus denggi dalam darah pesakit. Ia boleh digunakan untuk menentukan
serotype
 di antara 4 jenis virus denggi yang diiktiraf menyebabkan jangkitan.

Ujian molekul tidak dapat mengesan virus 7 hari selepas sakit. Ia boleh digunakan untuk mengesan virus dalam minggu pertama selepas simptom muncul. Sekiranya keputusan ujian PCR adalah negatif, ujian antibodi boleh dilakukan untuk mendiagnosis penyakit ini.

2) Ujian antibodi

Ujian antibodi dilakukan terutamanya untuk membantu mendiagnosis jangkitan semasa atau baru. Ujian ini mengesan dua kelas antibodi yang berbeza yang dihasilkan oleh tubuh sebagai tindak balas terhadap jangkitan demam denggi, iaitu IgM dan IgG.

Gabungan ujian ini mungkin diperlukan kerana sistem imun badan menghasilkan sejumlah besar antibodi sepanjang tempoh penyakit ini.

Apabila antibodi IgM dihasilkan terlebih dahulu, ujian IgM adalah paling berkesan jika ujian dijalankan dalam masa 7-10 hari selepas pendedahan. Tahap IgM dalam darah meningkat selama beberapa minggu kemudian berkurang secara beransur-ansur dan selepas beberapa bulan, antibodi ini jatuh di bawah paras yang dapat dikesan.

Antibodi IgG secara amnya dihasilkan lebih perlahan sebagai tindak balas kepada jangkitan. Biasanya, tahapnya meningkat jika jangkitan akut hadir, menstabilkan dan kemudian berterusan dalam jangka panjang. Sekiranya pesakit telah terdedah kepada virus sebelum ini, sistem imun cenderung untuk mengekalkan tahap antibodi IgG dalam darah mereka. Ciri ini mungkin menjejaskan tafsiran hasil diagnosis.

Bilakah ujian ini akan dijalankan?

Doktor boleh menasihati supaya anda melakukan pemeriksaan darah untuk virus denggi jika anda menunjukkan
simptom yang biasa dikaitkan dengan demam denggi.
 Antaranya:

Demam tinggi mendadak (104 ° F atau 40 ° C)

Sakit kepala yang teruk atau kesakitan di belakang mata

Sakit sendi, otot dan/atau tulang

Gusi dan hidung berdarah

Mudah lebam

Jumlah sel darah putih rendah


4 Perkara Penting Semasa Merancang Awal Kehamilan

Pada waktu awal kehamilan ingin dirancang, pasangan suami isteri itu haruslah bersedia dari aspek fizikal dan mental.

Ia bukanlah satu hal yang mudah kerana terdapat banyak perkara perlu dipertimbangkan sebelum putuskan untuk mengandung.

Antara perkara yang perlu diberi perhatian khusus adalah tentang bagaimana usaha untuk hamil itu dijayakan oleh kalian berdua.

Jika anda dan pasangan sudah bersedia, maka artikel ini mungkin sedikit sebanyak dapat membantu usaha hamil itu!

Untuk mendapatkan lebih banyak info tentang Cubaan Hamil, sila dapatkannya
di sini.

Peluang hamil

Ramai yang akan kata bahawa kehamilan itu merupakan satu anugerah dan rezeki yang diamanahkan oleh Sang Pencipta.

Ya, itu mungkin benar namun ketahuilah bahawa
berikhtiar adalah sangat penting sebelum bertawakal akan sesuatu.

Sekiranya anda dan pasangan sedang dalam usaha untuk hamil, cuba periksa 3 aspek utama ini terlebih dahulu:

#1. Awal kehamilan – Perlu jaga makan dan minum

Bagi wanita yang bercadang untuk mengandung, adalah sangat penting untuk kalian mula mengubah diet pemakanan agar lebih sihat.

Banyakkan mengambil nutrien seperti protein, kalsium dan zat besi bagi memastikan tubuh badan lebih bersedia untuk hamil.

Jangan sangka golongan lelaki boleh terlepas ya? Kalian juga perlu makan secara sihat untuk sperma yang lebih kuat!

#2. Awal kehamilan – Kena ambil vitamin pranatal?

Selain makanan dan minuman, wanita juga harus mula mempertimbangkan untuk mengambil
vitamin pranatal sebagai usaha untuk hamil.

Suplemen seperti asid folik secara umumnya sangat disarankan terutamanya pada awal kehamilan untuk janin yang lebih sihat.

Jika tidak pasti mengenai
suplemen apa yang perlu diambil selain asid folik
, dapatkan pandangan daripada doktor terlebih dahulu!

#3. Jalani hidup sihat

Sebenarnya, kalian berdua mungkin tidak perlu tunggu sehingga waktu awal kehamilan untuk mula menjalani hidup yang sihat.

Kehidupan tanpa nikotin, kafein dan alkohol sudah tentu akan membuat tubuh badan menjadi lebih sihat lantas membantu usaha hamil.

Dalam pada itu, sila jaga berat badan dan bersenam pada kadar ideal untuk tubuh badan yang lebih sihat.

Masa yang bersesuaian

Jika anda dan pasangan sangka kehamilan boleh terjadi hanya dengan hubungan seks, ia mungkin kurang tepat.

Ini kerana kalian berdua perlu faham mengenai proses ovulasi yang berlaku dalam tubuh badan wanita terlebih dahulu.

Untuk pengetahuan anda, tubuh badan wanita akan menghasilkan telur yang akan dilepaskan kepada ovari apabila sudah matang.

Proses yang bernama ovulasi ini sangat penting untuk membolehkan telur wanita tersebut bersenyawa dengan sperma lelaki.

Ia mungkin tidak sama bagi setiap wanita jadi adalah penting untuk anda lebih mengenali dan memahami tubuh badan sendiri.

Berikut adalah antara teknik yang mungkin boleh membantu anda mencari timing terbaik bagi
seks dalam usaha untuk hamil:

Alat pengesan proses ovulasi
– Kit ini boleh digunakan dengan memeriksa air kencing pada setiap pagi pada hari anda rasa akan berlaku ovulasi

Pengiraan kalendar ovulasi
– Mungkin adalah lebih mudah untuk melakukan perkiraan ovulasi ini hanya dengan mengira pada kalendar secara manual

Peningkatan suhu badan
– Apabila tubuh sedang berovulasi, maka suhu badan wanita mungkin akan sedikit meningkat

Perubahan mukus serviks
– Apabila tubuh badan anda sedang berovulasi, maka mukus serviks akan lebih nipis, licin dan banyak

Sekiranya anda masih tidak pasti mengenai timing terbaik untuk melakukan seks dalam usaha untuk hamil, dapatkan pandangan doktor.

Doktor mungkin akan mencadangkan anda melakukan ujian darah dan hormon serta ultrabunyi pada ovari untuk tentukan proses ovulasi berlaku.

Posisi seks

Terdapat banyak mitos yang kata bahawa posisi seks boleh mempengaruhi kebolehan untuk seseorang itu ‘mudah lekat’.

Sebagai contoh, ada yang percaya bahawa seks dengan posisi wanita mengangkat kaki ke atas akan meningkatkan peluang untuk hamil.

Selain itu, ada yang kata anda dan pasangan tidak boleh bergerak selepas orgasma kononnya untuk mudahkan sperma masuk ke dalam telur.

Hakikatnya, tiada sebarang kajian yang kata posisi seks tertentu boleh mempengaruhi kebolehan individu untuk mengandung.

Apa yang kalian perlu khuatirkan adalah penggunaan minyak pelincir semasa berasmara!

Ini kerana ada beberapa produk minyak pelincir semula jadi atau artifisial yang dipercayai boleh mengurangkan
 potensi untuk hamil.

Anda mungkin perlu elak
; air liur, minyak zaitun, jeli petroleum

Anda mungkin perlu guna
; minyak mineral, minyak kanola, alkali

Untuk lebih kepastian, sila berhubung dengan doktor terlebih dahulu bagi mendapatkan informasi tentang minyak pelincir seks yang terbaik.

Berjumpa doktor

Keterujaan pada awal kehamilan seperti memilih nama dan meneka jantina anak mungkin tidak dapat dirasai oleh individu tidak bernasib baik.

Tidak semua wanita atau lelaki itu mempunyai tahap kesuburan yang baik lantas menyebabkan banyak kali gagal ketika mencuba untuk mengandung.

Sebenarnya, anda tidak perlu malu atau takut untuk berjumpa doktor bagi memeriksa
 masalah ketidaksuburan yang dihadapi.

Masalah kesuburan kaum wanita

Bagi wanita, masalah ketidaksuburan mungkin akan berlaku akibat kurangnya kuantiti dan kualiti telur yang dihasilkan ketika ovulasi.

Selain itu, ketidaktentuan kitaran menstrual yang menyebabkannya terlalu cepat, lambat atau tidak menentu juga akan jejaskan kesuburan.

Masalah kesuburan kaum lelaki

Bagi lelaki, masalah ketidaksuburan mungkin akan berlaku akibat kurangnya kuantiti dan kualiti sperma yang dihasilkan dalam testis.

Dalam pada itu, masalah seksual seperti ereksi tidak kuat, ejakulasi pramatang serta mati pucuk turut menjejaskan aktiviti di ranjang.

IVF boleh bantu usaha untuk hamil!

Namun kalian tidak perlu terlalu risau kerana doktor mungkin boleh membantu anda dan pasangan menyelesaikan masalah tersebut.

Antara teknik yang boleh kalian cuba adalah kehamilan
tabung uji (IVF)
yang terbukti mudah, selamat dan efektif.

Meskipun agak berkos tinggi, ia mungkin berbaloi bagi pasangan suami isteri itu dapat merasai keterujaan awal kehamilan.


8 Risiko Tak Selamat Yang Boleh Berlaku Jika Anda Tidur Bersama Bayi (Co-Sleeping), AWAS Parents!

Katil adalah antara barang keperluan bayi yang ibu bapa sediakan sebelum bayi lahir lagi. Namun, selepas bayi lahir, belum tentu lagi bayi akan tidur di atas katil bayi yang disediakan. Kebanyakan ibu bapa cenderung memilih untuk tidur bersama bayi mereka di atas katil kelamin. Alasannya supaya mudah untuk menguruskan bayi jika bayi terjaga di tengah malam. Persoalannya adalah, adakah selamat jika ibu bapa tidur sekatil bersama bayi?

Adakah co-sleeping selamat?

Apabila ibu bapa tidur di atas katil yang sama dengan bayi mereka, ia digelar co-sleeping. Co-sleeping telah lama diamalkan oleh nenek moyang kita dahulu. Kebanyakan ibu yang biasa tidur dengan bayi merasakan amalan ini penting untuk memupuk perkembangan emosi serta merapatkan ikatan antara ibu bapa dan anak.

Antara punca ibu bapa memilih co-sleeping adalah untuk memudahkan mereka bangun di tengah malam dan memberikan susu kepada si manja. Malah, ibu bapa merasakan bayi juga akan mudah tidur semula jika terjaga kerana mengetahui ibu bapanya ada di sebelah, berbanding jika membiarkan bayi tidur di katilnya sendiri.

Antara keburukan bayi tidur sekatil dengan ibu bapa adalah tabiat ini amat sukar untuk dihentikan. Walaupun tidur bersama bayi dapat membantu anda untuk mendapat rehat yang secukupnya dan memudahkan anda menyusukan si manja, namun anda akan mengalami kesukaran untuk mengajar si manja tidur sendiri apabila dia semakin membesar. Waima, perkara ini juga akan turut mengganggu kehidupan anda dan pasangan di bilik tidur termasuklah dalam hal hubungan intim.

Topik co-sleeping ini juga acapkali menjadi perbalahan di antara pakar dan ibu bapa. Ini kerana, ramai pakar yang menentang co-sleeping disebabkan tabiat tidur bersama bayi ini boleh meningkatkan risiko kematian bayi yang tidak diduga tiba-tiba (SUDI) termasuklah sindrom kematian bayi mengejut (SIDS) dan kemalangan tidur yang membawa maut.

Risiko co-sleeping

Dari aspek keselamatan, Persatuan Pediatrik Amerika (AAP) menyarankan ibu bapa supaya tidak berkongsi katil dengan bayi. Ini kerana kajian menunjukkan bahawa amalan ini meningkatkan risiko SIDS. Jika anda ingin berkongsi katil, AAP menyarankan supaya anda mengelak daripada tidur bersama si manja jika anda terlalu penat.

Ramai pakar yang berpendapat SIDS terjadi semasa co-sleeping kerana berlakunya situasi seperti bayi terperangkap di antara bantal, bayi lemas kerana anda secara tidak sengaja menghempap bayi atau terlalu penat, bayi terjatuh dari katil dan bayi kepanasan.

Risiko SUDI termasuklah SIDS dan kemalangan tidur yang boleh membawa maut akan meningkat semasa co-sleeping, jika:

Anda atau pasangan anda perokok.

Anda atau pasangan anda mengambil dadah, alkohol atau sebarang ubat sedatif yang boleh membuatkan tidur mati.

Bayi anda berusia kurang daripada 3 bulan, atau lahir pramatang atau lebih kecil berbanding bayi biasa semasa lahir.

Saranan pakar tentang susunan tidur bayi

Anda masih boleh memberi si manja tidur satu bilik dengan anda. Walau bagaimanapun, pakar menyarankan supaya bayi diletakkan dalam katilnya sendiri untuk bulan-bulan terawal (iaitu semasa 6-12 bulan terawal kelahiran si manja). Anda boleh letakkan katil bayi di dalam bilik anda. Pilihan lain adalah dengan meletakkan katil sisi bayi yang bersambung dengan katil anda. Dengan cara ini dapat mengurangkan masalah SIDS kerana anda dapat memantau cara tidur si manja. Jika anda masih mahu tidur sekatil bersama si manja, elakkan daripada gejala-gejala yang boleh mendatangkan SIDS seperti yang disebutkan di atas.

Keselamatan semasa co-sleeping

Jika masih mahu co-sleeping bersama bayi, terdapat beberapa langkah pencegahan yang perlu anda ikuti bagi mengurangkan risiko:

Tidurkan bayi secara menelentang (jangan biarkan bayi tidur meniarap atau mengiring).

Pastikan kepala bayi tidak ditutup semasa tidur.

Pastikan tilam anda rata dan kejap.

Gunakan selimut bayi yang nipis dan ringan.

Letakkan bayi di sebelah seorang sahaja ibu atau bapa, bukannya di tengah-tengah (antara ibu dan bapa).

Hello Health Group tidak menyediakan nasihat perubatan, diagnosis, atau rawatan.


Tak Sabar Nak Berjemur Di Pantai Lepas PKP? Buat Wanita Hamil, Ini BAHAYA Yang Bakal Ibu Perlu Tahu

Berkelah dan berjemur di pantai pastinya aktiviti kesukaan ramai individu. Namun, bagi wanita mengandung, wujud kesan bahaya yang perlu anda ketahui.

Bahaya berjemur di pantai

Hakikatnya, secara teknikal aktiviti berjemur di pantai adalah 1 perkara yang tidak disarankan oleh pakar kepada semua individu, terutamanya wanita mengandung.

Ini kerana
terdedah kepada sinar UV matahari
, meletakkan anda kepada
risiko penuaan pramatang
 dan juga melanoma malignan
(kanser kulit)
.

Beberapa kajian turut mengaitkan sinar UV dengan kekurangan asid folik.

Fungsi asid folik adalah untuk menghalang dan mencegah kecacatan tiub saraf seperti
spina bifida
 dan ia sangat penting pada
trimester pertama kehamilan
.

Bagi wanita mengandung, kulit anda menjadi sangat sensitif dan lebih mudah mengalami kepanasan serta
chloasma
– bintik gelap pada wajah
semasa berbadan dua
.

Banyak kebimbangan menyamakan tabiat berjemur di pantai dengan
kaedah memerangkan kulit
.

Kulit yang terdedah kepada cahaya matahari untuk tempoh yang lama semasa hamil boleh menyebabkan kegatalan, ruam panas atau masalah
chloasma
 menjadi semakin teruk.

Pandangan pakar tentang isu ini

Menurut pakar daripada
British Association of Dermatologists
 (BAD), Dr Sweta Rai menyatakan, tidak kira wanita mengandung mahupun mana-mana individu, aktiviti berjemur di pantai dengan berbaring di bawah sinar matahari tidak digalakkan.

Malahan pakar penjagaan kulit semasa hamil juga tidak mengesyorkan aktiviti ini untuk dilakukan.

Dr Sweta menjelaskan, dalam tempoh kehamilan, tahi lalat anda boleh berubah disebabkan pengaruh hormon.

Semasa berjemur, anda akan mengalami keadaan yang dipanggil pendedahan cahaya matahari kronik rendah atau
selaran matahari
.

Masalah selaran matahari yang dialami boleh menyebabkan penuaan pada kulit serta meningkatkan risiko untuk mengalami kanser kulit bukan melanoma walaupun dalam jumlah peratusan yang kecil.

Selain itu, ibu-ibu yang sedang hamil biasanya akan mengalami kemerosotan sistem imun, keadaan ini sekali gus memungkinkan ibu mendapat masalah berkaitan pendedahan cahaya matahari.

Adakah berjemur di pantai berbahaya untuk kandungan?

Pakar menjelaskan, tidak terdapat kajian yang dapat membuktikan mengenai perkara tersebut.

Bagi Dr Sweta, saintis tidak mempunyai cara untuk mengetahui sama ada ia boleh memberikan kesan kepada bayi atau tidak.

Walaupun kebanyakan pakar berpendapat bahawa ia tidak mungkin berlaku, tetapi masih tiada bukti untuk mengesahkannya.

Walau bagaimanapun, sebelum hamil, untuk melakukan aktiviti berjemur di pantai, anda akan berbaring menelentang.

Namun, posisi tidur seperti itu bagi wanita mengandung boleh menekan urat besar dalam perut yang dikenali sebagai
inferior vena cava
.

Jika keadaan itu berlaku, ia boleh mengurangkan aliran darah pergi balik ke jantung dan juga bekalan darah ke rahim.

Oleh sebab itu,
posisi tidur wanita yang berbadan dua
 disarankan untuk mengiring ke sisi kiri berbanding menelentang.

Tip melindungi kulit bagi wanita mengandung

Sudah tentu anda tidak dapat menghindari diri daripada cahaya matahari 100% walaupun tidak berjemur di pantai, bukan?

Jadi sekurang-kurangnya, anda boleh mengurangkan kesan sampingan akibat terkena cahaya matahari dengan langkah-langkah berikut:

Memakai pelindung matahari SPF 30 atau lebih tinggi

Memakai pelindung matahari setiap 2 jam

Duduk di tempat teduh dan elakkan daripada terkena sinaran matahari secara terus

Hindari sinaran matahari pada waktu puncak, antara pukul 11 pagi hingga 3 petang

Kekal terhidrat

Berada di bawah sinaran matahari untuk tempoh yang lama boleh menyebabkan dehidrasi. Pastinya ia 1 keadaan berbahaya buat wanita mengandung.

Air sangat penting bagi wanita yang sedang hamil kerana ia akan mengangkut nutrien dan vitamin untuk dibawa ke janin.

Dehidrasi juga boleh menyekat aliran darah ke rahim dan mengakibatkan gangguan kepada perkembangan bayi, sekali gus boleh
menyebabkan kontraksi
 pramatang.

Jika anda tidak pasti sama ada badan mendapat cukup cecair atau tidak, perhatikan
warna air kencing.

Air kencing normal sepatutnya berwarna kuning cair. Jika berwarna gelap, anda berisiko untuk mengalami dehidrasi dan perlu segera meminum air.

Sekiranya anda berdepan kesukaran untuk minum air kosong, anda boleh mencampurkan sedikit perahan lemon dan minumnya dengan
ketulan ais
.

Nikmati cahaya matahari secara sederhana

Sama seperti perkara lain dalam hidup yang perlu dinikmati secara bersederhana, begitu jugalah keadaannya dengan cahaya matahari.

Tidak salah untuk anda menikmati keindahan alam ciptaan Tuhan, tetapi jangan secara berlebihan.

Anda masih boleh berkelah bersama keluarga atau bersantai di tepi kolam. Namun pastikan anda menjaga aspek pengambilan cecair dan memakai pelindung matahari.


Kesan Diabetes Terhadap Tubuh Badan

Apakah itu diabetes?

Diabetes adalah keadaan perubatan yang menjadikan tubuh badan tidak dapat menghasilkan atau menggunakan insulin, yang merupakan hormon yang bertanggungjawab untuk mengubah glukosa menjadi tenaga. Walaupun diabetes boleh dirawat, masih terdapat komplikasi yang berpotensi seperti kerosakan buah pinggang, penyakit jantung, dan gangguan saraf.

Buah pinggang yang terancam

Diabetes boleh merosakkan buah pinggang anda dengan mengganggu keupayaannya untuk menapis bahan yang tidak diperlukan daripada darah anda, mengakibatkan keadaan yang disebut nephropathy diabetik. Keadaan ini tidak menunjukkan gejala pada peringkat awal. Satu-satunya tanda menunjukkan bahawa buah pinggang anda berada dalam masalah adalah apabila terdapat peningkatan jumlah protein dalam air kencing anda (microalbuminuria). Individu yang menghidap diabetes perlu diperiksa melalui nefropati untuk mengelakkan kerosakan buah pinggang dan kegagalan buah pinggang yang tidak dapat dipulihkan.

Pembentukan lemak dalam dinding salur darah

Tahap glukosa darah yang tinggi boleh meningkatkan pembentukan lemak dalam dinding saluran darah. Lemak terbina secara perlahan yang menyekat aliran darah dan mengeraskan saluran darah (aterosklerosis). Diabetes juga meningkatkan risiko tekanan darah tinggi yang meletakkan tekanan pada jantung anda. Menurut
National Diabetes Information Clearinghouse
, orang yang menghidap diabetes mempunyai dua kali ganda risiko untuk menghidap penyakit jantung atau strok daripada indidvidu yag tidak menghidap diabetes. Sekiranya anda merokok, risiko mengalami masalah kardiovaskular akan meningkat dengan ketara.

Kerosakan saraf

Diabetes juga memusnahkan saraf (neuropati periferal), mengakibatkan persepsi yang tidak tepat terhadap haba, sejuk, dan sakit, yang menjadikan anda lebih mudah terdedah kepada kecederaan. Ini juga menjadikan anda lebih cenderung untuk mengabaikan sebarang kecederaan yang terjadi, terutamanya jika ia berada di tempat yang sukar untuk dilihat, seperti antara jari kaki anda, pada tumit anda, atau bahagian bawah kaki anda.

Anda masih dapat menjauhkan diri daripada sebarang komplikasi tersebut dengan menjalani gaya hidup sihat dan mengikut arahan doktor anda dengan patuh. Makanan yang sihat, senaman yang kerap, dan ubat-ubatan yang sesuai mungkin akan mengawal diabetes anda, sekaligus dapat mengelakkan sebarang komplikasi daripada terjadi.


Ibu Perhatikan Jika Bayi Lakukan 6 Perkara Ini, Maknanya Si Manja Mahukan Susu

Penyusuan ibu sering dianggap sebagai perkara mudah.
Buka bra dan susukan bayi,
 selesai, betul tak? Namun sebenarnya, tanpa teknik penyusuan susu ibu yang betul, kesukaran pasti timbul.

Bagi wanita yang sudah biasa,
menyusukan si manja
 boleh dilakukan ketika sedang berbual atau makan.

Pun begitu seperkara yang ramai tidak ketahui, walaupun sumber susu badan itu adalah semula jadi, namun pengetahuan mengenai teknik penyusuan susu ibu haruslah dipelajari.

Perkara baiknya, selepas melalui fasa percubaan dan berdepan kesilapan dalam mencari cara terbaik, menyusukan badan adalah tanggungjawab ibu yang paling bermanfaat.

Walau bagaimanapun, apa sahaja keputusan anda yang melibatkan
penyusuan susu badan
 atau tidak, ia bergantung sepenuhnya kepada diri sendiri.

Untuk mendapatkan lebih banyak info tentang Penyusuan sila dapatkannya
di sini.

Penyusuan ibu

Penyusuan badan adalah apabila anda memberikan susu ibu kepada bayi – biasanya dilakukan secara langsung daripada payudara.

Ia juga dikenali dengan istilah
nursing
.

Keputusan untuk
menyusukan si manja
 atau sebaliknya adalah hak peribadi.

Pun begitu, ramai pakar perubatan, termasuk daripada
American Academy of Pediatrics
 (AAP) dan
American College of Obstetricians and Gynecologists
menyarankan penyusuan ibu secara eksklusif tanpa
susu formula
, jus atau air, selama 6 bulan.

Bahkan, selepas
memperkenalkan makanan pejal
, ibu masih digalakkan untuk menyusukan si kecil bagi sepanjang
tahun pertama kehidupan
 mereka.

Tempoh sesi menyusu

Kekerapan untuk
menyusu badan
 adalah bergantung sepenuhnya kepada bayi, sama ada mereka suka untuk menyusu dengan kerap, lama atau jangka masa pendek.

Keadaan ini biasanya akan berubah apabila bayi semakin membesar.

Secara amnya untuk
bayi baru lahir
, mereka akan menyusu setiap 2-3 jam sekali.

Menjelang usia 2 bulan, penyusuan yang dilakukan selang 3-4 jam adalah biasa dan pada usia 6 bulan, kebanyakan bayi akan menyusu badan setiap 4-5 jam.

1
sesi penyusuan
 badan secara purata akan berlangsung antara 20 hingga 30 minit. Ini kerana ada sesetengah bayi yang mungkin memerlukan lebih banyak masa penyusuan.

Cara terbaik adalah memastikan sekurang-kurangnya susu pada sebelah payudara habis dihisap bayi pada
sesi penyusuan
.

Ia adalah kerana susu terakhir pada peringkat
susu matang
 yang diberikan kepada bayi adalah lebih kaya lemak dan kalori.

Bagaimana pula dengan teknik penyusuan susu ibu?

Baca juga:

Tip Penjagaan Asas Si Manja Yang Mama Papa Perlu Ketahui, Barulah Tak Kelam-kabut!

Ibu Kena Ambil Tahu Cara Sendawakan Bayi, Barulah Si Manja Tak Meragam

Tanda bayi lapar

Memahami tanda-tanda si kecil lapar dan ingin menyusu adalah antara teknik penyusuan susu ibu yang penting untuk diketahui.

Berikut adalah 6 tanda yang boleh dikenal pasti jika bayi anda ingin menyusu:

Penyusuan ibu #1. Menjilat bibir atau menjelirkan lidah

Bayi akan kerap memegang bibir, air liur akan mengalir lebih banyak serta menjulurkan lidah.

#2. Menggerakkan rahang, mulut atau kepala mencari payudara

Apabila si manja mahu menyusu mereka akan mula mencari payudara anda. Bagaimana?

Bayi akan memusing ke arah payudara semasa didukung.

#3. Memasukkan tangan ke dalam mulut

Jika anda melihat si manja meletakkan jari ke mulut, itu tanda mereka lapar ingin menyusu.

Teknik penyusuan susu ibu #4. Membuka mulut

Pasti anda pernah melihat dokumentari mengenai anak burung yang menunggu burung induk di sarang, membuka mulut dan berbunyi, bukan?

Begitu juga keadaan si manja apabila mereka mahukan penyusuan ibu.

#5. Merengek

Apabila bayi mula membuat bermacam ekspresi muka serta mula untuk berbunyi bersama tangan yang dikepal – ia adalah tanda mereka sudah lapar dan tidak sabar!

#6. Menghisap barang

Bayi akan menunjukkan perlakuan seperti menghisap, walaupun tanpa
puting kosong
.

Bahkan selain daripada memasukkan jari ke dalam mulut,si manja  juga mungkin akan menghisap tangan mahupun pakaian mereka.

Penyusuan ibu: Tanda si manja sudah kenyang

Selain tanda bayi lapar, anda juga perlu memahami isyarat bahawa si manja ‘tidak lapar untuk tempoh sekarang’ atau kenyang.

Biasanya mereka akan menunjukkan tanda seperti:

Melepaskan atau menolak payudara

Menutup mulut atau tidak memberi respons kepada dorongan untuk menghisap susu

Tangan terbuka dan santai – tidak mengepal atau
fist

Tubuh tampak lebih tenang

Melihat sekeliling dan menunjukkan minat untuk bermain

Kelihatan puas dan mungkin juga tersenyum

Tampak mengantuk dalam keadaan gembira dan bersedia untuk kembali tidur

Baca juga:

Bayi Menyusu Turut Berisiko Dehidrasi? Parents, Kenal Pasti 17 Tanda Ini & Cara Atasinya

Bayi Menyusu Badan Kurus & Kurang Berat? Ibu Jangan Risau, Ada Penyelesaiannya

Kebaikan penyusuan ibu

Bagaimana pula dengan kebaikan susu ibu kepada si manja?

Apakah manfaat yang diperolehi si manja jika diberikan susu badan?

1. Nutrisi untuk bayi daripada penyusuan ibu

Susu ibu membekalkan khasiat sesuai untuk bayi. Ia mempunyai campuran vitamin, protein dan lemak yang hampir sempurna – yang diperlukan bayi .

Paling penting kesemua khasiat itu tersedia dalam bentuk yang mudah dicerna berbanding
susu formula bayi.

2. Menurunkan risiko bayi mengalami asma atau alahan

Susu ibu mengandungi antibodi yang membantu bayi melawan virus dan bakteria.

Penyusuan ibu menurunkan risiko bayi menghidap asma atau alahan.

3. Kurang jangkitan telinga, penyakit pernafasan dan cirit-birit

Bayi diberi susu ibu secara eksklusif selama 6 bulan pertama tanpa campuran formula, mempunyai
risiko rendah untuk mengalami jangkitan telinga, penyakit pernafasan dan cirit-birit.

4. Sentuhan kulit ke kulit – kebaikan penyusuan ibu

Berdasarkan kajian, bayi menyusu badan dikaitkan dengan skor IQ yang lebih tinggi pada zaman kanak-kanak nanti.

Bukan setakat itu sahaja, kedekatan fizikal,
sentuhan kulit ke kulit
 dan sentuhan mata semuanya dapat membantu mengeratkan lagi ikatan mesra antara ibu dan bayi.

Bahkan, si manja juga akan berasa lebih selamat!

5. Berat badan seimbang

Penyusuan susu badan

cenderung menjadikan bayi mendapat berat badan yang tepat
 untuk pertumbuhan berbanding mengalami berat badan berlebihan.

AAP mengatakan penyusuan ibu juga memainkan peranan penting dalam
pencegahan sindrom kematian mengejut bayi (SIDS).

6. Risiko rendah diabetes, obesiti dan barah

Menyusu badan dikatakan dapat menurunkan risiko untuk bayi mengalami diabetes, obesiti dan barah tertentu.

Walau bagaimanapun, masih banyak penyelidikan perlu dilakukan untuk mengesahkannya.

Kesimpulan

Penyusuan badan dapat
membantu ibu membakar kalori tambahan sehingga membolehkan penurunan berat badan kehamilan
 yang lebih cepat.

Proses penyusuan itu turut melepaskan hormon oksitosin – membantu rahim kembali kepada ukuran sebelum kehamilan dan mengurangkan pendarahan rahim
selepas bersalin
.

Wanita yang menyusu badan juga akan mengalami penurunan risiko untuk mendapat barah payudara dan ovari. Ia turut membantu merendahkan risiko osteoporosis.


Albinisme

Definisi

Apa itu Albinisme?

Albinisme termasuk sekumpulan gangguan yang diwarisi yang dicirikan oleh pengeluaran melanin pigmen yang sedikit atau tidak. Jenis dan jumlah melanin yang dihasilkan oleh tubuh anda menentukan warna kulit, rambut dan mata anda. Kebanyakan orang dengan Albinisme sensitif kepada pendedahan cahaya matahari dan berisiko meningkatkan kanser kulit.

Walaupun tidak ada ubat untuk Albinisme, orang dengan gangguan ini boleh mengambil langkah untuk melindungi kulit mereka dan memaksimumkan penglihatan mereka. Sesetengah orang dengan Albinisme mungkin merasa terpencil secara sosial atau mengalami diskriminasi.

Apakah kebarangkalian Albinisme?

Albinisme boleh terjadi pada pesakit di mana-mana usia. Ianya boleh dikawal dengan mengurangkan faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Albinisme?

Tanda Albinisme biasanya, tetapi tidak semestinya, jelas pada kulit, rambut dan warna mata seseorang. Walau bagaimanapun, semua orang yang mengalami gangguan ini biasanya mengalami masalah penglihatan.

Kulit
: Walaupun bentuk Albinisme yang paling dikenali menghasilkan rambut putih dan kulit merah muda, tompok kulit (pigmentasi) boleh berkisar dari putih ke coklat, dan mungkin hampir sama dengan ibubapa atau saudara tanpa Albinisme.

Bagi sesetengah orang dengan Albinisme, pigmentasi kulit tidak pernah berubah. Bagi yang lain, pengeluaran melanin mungkin bermula atau meningkat semasa zaman kanak-kanak dan tahun-tahun remaja, menyebabkan sedikit perubahan dalam pigmentasi. Dengan pendedahan kepada matahari, sesetengah orang boleh membentuk:

Frekel.

Tahi lalat, dengan atau tanpa pigmen – tahi lalat tanpa pigmen biasanya berwarna merah jambu.

Tompok-tompok seperti frekel (lentigin).

Keupayaan kulit untuk menjadi perang (tan).

Rambut
: Warna rambut boleh berkisar dari putih bersangatan hingga coklat. Orang-orang keturunan Afrika atau Asia yang mempunyai Albinisme mungkin mempunyai warna rambut yang berwarna kuning, merah atau coklat. Warna rambut juga mungkin menjadi lebih gelap pada usia awal dewasa.

Warna mata
: Warna mata boleh berkisar dari biru yang sangat cerah hingga coklat dan boleh berubah seiring usia. Kekurangan pigmen di bahagian berwarna mata (iris) menjadikan mereka agak lutsinar. Ini bermakna iris tidak dapat menghalang cahaya dari memasuki mata sepenuhnya. Kerana ini, mata yang sangat cerah mungkin kelihatan merah di bawah beberapa pencahayaan. Ini berlaku kerana anda melihat cahaya yang dipantulkan dari belakang mata dan melepaskan semula melalui iris sekali lagi – serupa dengan mata merah yang berlaku dalam foto flash (kilat).

Visi
: Tanda dan gejala Albinisme yang berkaitan dengan fungsi mata termasuk:

Pergerakan berterusan tanpa sengaja oleh bola mata (nystagmus).

Ketidakupayaan kedua-dua mata untuk terus diarahkan pada titik yang sama atau bergerak berpasangan (strabismus).

Rabun jauh atau rabun dekat yang melampau.

Kepekaan kepada cahaya (fotofobia).

Kelengkungan yang abnormal dari permukaan depan mata atau kanta di dalam mata anda (astigmatisme), yang menyebabkan penglihatan kabur.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Hubungi doktor anda jika:

Anak anda tidak mempunyai pigmen pada rambut atau kulitnya semasa kelahiran yang menjejaskan bulu mata dan alis – seperti yang sering terjadi pada bayi dengan Albinisme – doktor anda mungkin akan mengarahkan pemeriksaan mata dan memerhatikan secara dekat sebarang perubahan dalam pigmentasi anak anda.

Anak anda berumur tiga hingga empat bulan mengalami pergerakan berterusan yang pantas pada mata (nystagmus)

Anak anda dengan Albinisme mengalami hidung berdarah yang kerap, mudah lebam atau infeksi kronik. Tanda-tanda dan simptom-simptom ini mungkin menunjukkan kehadiran sindrom Hermansky-Pudlak atau Chediak-Higashi, yang jarang berlaku tetapi merupakan gangguan genetik yang serius.

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Albinisme?

Albinisme disebabkan oleh mutasi dalam satu daripada beberapa gene. Setiap gene ini memberikan arahan untuk membuat salah satu daripada beberapa protein yang terlibat dalam penghasilan melanin. Melanin dihasilkan oleh sel yang dipanggil melanosita, yang terdapat pada kulit dan mata anda. Mutasi boleh menyebabkan tiada melanin sama sekali atau penurunan yang ketara dalam kadar melanin anda.

Dalam beberapa jenis Albinisme, seseorang mesti mewarisi dua salinan gene yang bermutasi – satu dari setiap ibu bapa – untuk mempunyai Albinisme (warisan resesif).

Faktor-faktor Risiko

Apakah yang meningkatkan risiko saya kepada Albinisme?

Albinisme adalah keadaan genetik yang diwarisi. Individu yang terkesan menunjukkan sejarah keluarga yang jelas, yang merupakan faktor risiko untuk keadaan ini terbentuk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Albinisme didiagnosis?

Kerja bagi diagnostik lengkap untuk Albinisme termasuklah:

Ujian fizikal.

Huraian untuk perubahan pada pigmentasi.

Pemeriksaan mata yang menyeluruh.

Perbandingan pigmentasi antara anak anda dan ahli keluarga yang lain.

Doktor perubatan yang pakar dalam penglihatan dan gangguan mata (oftalmologis) harus menjalankan pemeriksaan mata anak anda. Pemeriksaan ini termasuklah penilaian potensi nystagmus, strabismus dan photophobia. Doktor juga akan menggunakan alatan untuk memeriksa secara teliti retina dan menentukan sama ada terdapat tanda-tanda perkembangan yang abnormal. Ujian ringkas dapat mengukur gelombang otak yang dihasilkan apabila cahaya atau corak pembalikan dipancar di setiap mata. Ini dapat menunjukkan kehadiran saraf optik yang tersalah laluan.

Sekiranya anak anda hanya mempunyai satu masalah mata, seperti nystagmus, keadaan lain mungkin menjadi puncanya. Gangguan lain selain Albinisme boleh menjejaskan pigmentasi kulit, tetapi ini tidak menyebabkan semua masalah visual yang berkaitan dengan Albinisme.

Bagaimana pesakit Albinisme dirawat?

Oleh kerana Albinisme adalah gangguan genetik, rawatan adalah terhad. Tetapi adalah penting untuk mendapatkan penjagaan mata yang betul dan pengawasan kulit untuk tanda-tanda abnormaliti

Anak anda mungkin perlu memakai kanta preskripsi, dan dia harus menjalani ujian mata tahunan oleh oftalmologis. Walaupun pembedahan jarang dilakukan namun sebagai sebahagian daripada rawatan untuk Albinisme, oftalmologis anda boleh mengesyorkan pembedahan pada otot optik untuk mengurangkan nystagmus. Pembedahan untuk membetulkan strabismus boleh menjadikan keadaan tersebut kurang ketara, tetapi ia tidak akan meningkatkan tahap penglihatan.

Doktor anda harus menjalankan penilaian tahunan kulit anak anda untuk menyiasat kanser atau lesi kulit yang boleh menyebabkan kanser. Apabila usia dewasa dengan Albinisme, memerlukan ujian mata dan kulit setiap tahun sepanjang hayat mereka.

Orang-orang dengan sindrom Hermansky-Pudlak dan Chediak-Higashi biasanya memerlukan rawatan khusus biasa untuk mengelakkan komplikasi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Albinisme?

Gaya hidup dan kaedah pengubatan sampingan berikut mungkin membantu anda mengatasi Albinisme:

Gunakan alat bantu penglihatan rendah, seperti kaca pembesar tangan, monokular atau kanta pembesar yang melekat pada gelas.

Gunakan pelindung matahari dengan faktor perlindungan matahari (SPF) sekurang-kurangnya 30 yang melindungi kedua-dua cahaya UVA dan UVB.

Elakkan pendedahan cahaya berisiko tinggi, seperti berada di luar pada tengah hari, di altitud yang tinggi, dan pada hari-hari yang cerah dengan lapisan awan nipis.

Pakai pakaian pelindung, termasuk baju lengan panjang, seluar panjang dan topi lebar.

Lindungi mata dengan memakai cermin mata hitam gelap yang menghalang UV atau kanta transisi yang menggelap pada cahaya terang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Microplastics. Pencemaran Udara yang Diabaikan

Microplastics adalah plastik dalam bentuk yang sangat kecil sehingga tidak dapat dilihat dengan mata kasar. Ada yang mengatakan ukurannya kurang daripada 5 mm. Ada juga mendakwa tidak melebihi 1 mm, bermaksud lebih kecil daripada kutu rambut (
Pulex irritans)
 atau plankton
Sagitta setosa
.

Apabila partikel kecil ini terkumpul, ia mampu memberikan ancaman terhadap kesihatan badan manusia.

Lebih daripada
300 juta tan plastik
 dihasilkan setiap tahun. Separuh daripadanya, menjadi sampah kurang daripada setahun. Daripada jumlah yang dihasilkan, hanya 9% dikitar semula. Baki 91% dibuang di udara, tanah dan air.

Sebahagian daripadanya masuk ke dalam paru-paru melalui udara yang dihirup dan mengalir di dalam darah kerana badan manusia tidak mampu menguraikannya. Bayi yang merangkak di atas lantai adalah paling berisiko. Begitu juga dengan kanak-kanak di mana saluran pernafasan mereka sedang berkembang.

Tahap microplastics lebih tinggi dalam udara di dalam rumah

Microplastics wujud dalam udara di dalam dan di luar rumah. Walau bagaimanapun, menurut kajian pada tahun 2018 yang dibentangkan oleh École Nationales des Ponts et Chaussées, tahap microsplastics lebih tinggi di dalam rumah.

Ia datang daripada fragmentasi melalui geseran atau kebakaran objek-objek plastik di dalam rumah. Ini termasuk permainan kanak-kanak, perabot rumah, beg plastik, kosmetik, ubat gigi dan sabun scrub. Mandi menggunakan sabun scrub sahaja mungkin membebaskan 100,000 microplastics ke dalam air kumbahan dan udara.

Walau bagaimanapun, kebanyakan microplastics di dalam rumah datang daripada serat plastik yang dibebaskan oleh pakaian sintetik dan fabrik yang digunakan untuk pembuatan perabot. Bahan sintetik seperti nylon, acrylic dan polyester merangkumi 60% daripada penghasilan fabrik di peringkat dunia.

Apabila membasuh fabrik ini, microplastik akan dibebaskan dan terkumpul di dalam air kumbahan kerana tiada sistem penapisan yang berkesan. Membasuh jaket fleece menyebabkan pembebasan 250,000 microplastics ke dalam air kumbahan, menurut satu kajian pada 2016 oleh Ben School of Environmental Science & Management di University of California Santa Barbara.

Malangnya, kebanyakan fasiliti di pusat rawatan air tidak mempunyai penapis untuk membuang microplastics meskipun di dalam air yang dikatakan telah ‘dirawat’.

Risiko kesihatan

Kesan kesihatan yang menyeluruh daripada menghirup udara yang mengandungi microplastics masih belum sepenuhnya difahami. Namun, beberapa kajian menunjukkan bahawa risikonya terhadap kesihatan adalah tinggi.

Apabila partikel kecil ini disedut, ia akan masuk ke dalam saluran pernafasan dan melukakan paru-paru. Partikel yang lebih kecil mungkin masuk ke dalam darah sehingga menjejaskan jantung dan otak, merangsang kanser serta menjejaskan sistem imun dan saraf manusia.

Ia kekal di dalam badan kerana ia tidak boleh dihapuskan oleh badan. Microplastics di dalam udara juga mungkin membawa bahan-bahan toksik lain yang ditemui di dalam udara.

Kanak-kanak adalah golongan yang paling berisiko

Kanak-kanak adalah lebih aktif dan bernafas lebih laju berbanding orang dewasa, menjadikan jumlah udara yang diambil lebih banyak jika dibandingkan dengan berat badan mereka. Ini membuatkan mereka lebih berisiko. Tambahan pula, sistem pernafasan mereka masih sedang berkembang dan belum matang sepenuhnya.

Bayi pula banyak bermain di atas lantai, di mana banyak microplastics ditemui di dalam habuk. Lebih-lebih lagi, mereka bermain dan mungkin memasukkan permainan plastik di dalam mulut mereka. Kajian menunjukkan bahawa kanak-kanak boleh menelan sehingga 3,200 partikel plastik setahun.

Lebih banyak kajian diperlukan untuk memahami dengan lebih baik, kesan pencemaran udara oleh microplastics ke atas kesihatan manusia. Dalam masa yang sama, masyarakat perlu sentiasa sedar akan pentingnya mengitar semula serta melupuskan plastik dengan cara yang betul.

*Artikel ini disusun daripada dan diterbitkan pertama kali di  Forum Ekonomi Dunia – ekonomi dan polisi awam mengenai kesihatan.


Ini Ujian Untuk Tahu Masalah Keputihan Pada Wanita Normal Atau Tidak!

Keputihan merupakan sejenis cecair yang keluar daripada vagina wanita. Masalah keputihan pada wanita merupakan antara keadaan yang lazim dialami.

Walau bagaimanapun, bagaimana untuk kenal pasti sama ada keputihan yang dialami normal atau tidak? Ini jawapannya…

Jangan terkejut jika melihat
keputihan melekat pada seluar dalam
. Sebenarnya, cecair ini merupakan sesuatu yang normal dalam kalangan wanita.

Malah, tugasnya adalah untuk melindungi vagina daripada jangkitan. Dalam masa yang sama, ia juga mengekalkan kelembapan Miss V kita dalam pH yang optimum.

Masalah keputihan pada wanita, bilakah ia menjadi tidak normal?

Keputihan bukanlah sesuatu yang perlu dirisiaukan. Tanda keputihan yang normal ialah:

Tidak mempunyai bau yang kuat.

Berwarna putih dan jernih.

Pekat dan melekit.

Basah dan licin.

Jumlah cecair keputihan juga berbeza. Wanita hamil selalunya mempunyai keputihan yang lebih berat.

Ketika wanita menghampiri haid, keputihan juga akan menjadi semakin banyak, basah dan licin.

Malah,
masalah keputihan juga berbeza
 mengikut individu.

Ada yang perlu pakai
pantyliner
 sebagai alas. Namun, ada juga wanita yang jarang sekali mengalami keputihan.

Masalah keputihan pada wanita boleh menjadi sesuatu yang tidak normal jika:

Ada perubahan pada bau keputihan. Selalunya, ia akan
berbau hanyir dan tidak menyenangkan
.

Perubahan warna, lebih-lebih lagi warna kehijau-hijauan atau kuning seperti nanah.

Perubahan tekstur, pastikan keputihan tidak terlalu pekat dan berketul.

Rasa gatal, pedih atau bengkak pada kawasan Miss V.

Pendarahan di luar masa datang bulan.

Jika ini yang berlaku, anda perlu periksa keputihan anda untuk memastikan ia bukan terjadi disebabkan penyakit lain.

Apakah tujuan ujian keputihan dijalankan?

Vagina wanita tidak terlepas daripada jangkitan.

Oleh sebab itu, ujian keputihan dijalankan untuk memeriksa sama ada Miss V terkena sebarang jangkitan atau penyakit kelamin.

Antara penyakit yang boleh menyebabkan warna, tekstur atau bau keputihan berubah ialah:

Jangkitan yis
 – Wanita yang
mengalami jangkitan yis
 mempunyai keputihan yang pekat dan berwarna putih seperti keju.

Trichomoniasis
 (Trich)
 – Keputihan wanita yang mengalami Trich selalunya berwarna hijau, kuning atau kelabu. Ia boleh berlaku setelah wanita melakukan hubungan seks dengan individu yang dijangkiti.

Bacterial vaginosis
 (Gardnerella or BV)
 – Keputihan yang berbau hanyir
selalunya disebabkan oleh BV
. Ia boleh berlaku jika wanita melakukan hubungan seks dengan pasangan yang membawa bakteria yang menyebabkan BV.

Gonorea
– Keputihan wanita
berwarna kuning dan keruh jika menghidap gonorea
. Jika tidak dirawat, jangkitan ini boleh menjadi lebih teruk dan menyebabkan penyakit inflamasi pelvis (PIV).

Klamidia
 –
Wanita yang mengalami klamidia
 selalunya tidak menunjukkan sebarang simptom. Namun, sama seperti gonorea, ia juga boleh menyebabkan PIV.

Jenis-jenis ujian keputihan

Ada beberapa ujian yang mungkin dijalankan untuk mendiagnosis  masalah keputihan pada wanita:

1.

Wet mount

Ujian ini dijalankan untuk mengesan jangkitan pada vagina wanita. Sampel keputihan akan diambil dan diperiksa untuk mengesan kehadiran bakteria.

Selain itu, doktor juga akan cuba mengenal pasti sel-sel tertentu di dalam keputihan.

 Jika sel ini dijumpai, ia dapat mengesahkan diagnosis doktor mengenai jangkitan vagina.

2.

Ujian bau (
whiff test
)

Selain memeriksa kehadiran virus atau bakteria tertentu, ujian bau juga boleh dilakukan untuk mengesan masalah keputihan wanita.

Sampel keputihan akan diambil dan diuji baunya. Satu larutan khas akan dititik ke atas sampel.

Jika
bau yang dihasilkan kuat dan hanyir
, ini merupakan tanda penyakit pada kawasan vagina.

3.

Ujian pH

Doktor akan menguji sampel pH keputihan yang keluar daripada vagina untuk melihat sama ada ia berada dalam julat yang sihat.

Vagina yang sihat mempunyai julat pH di antara 3.8 hingga 4.5. Keasidan vagina merupakan sesuatu yang normal.

Namun, ia akan berkurang apabila wanita menjadi semakin berusia. Pada waktu ini, pH akan menghampiri 5.

Miss V wanita merupakan ‘rumah’ bagi bakteria sihat yang berbeza. Keputihan yang dialami wanita juga sedikit berasid untuk melindungi vagina daripada sebarang jangkitan.

4.

Ujian molekul

Ujian molekul juga boleh dilakukan untuk mengesan keputihan pada wanita.

Melalui ujian ini, keputihan diperiksa untuk mengesan kewujudan DNA bakteria tertentu.

Jangan pandang remeh masalah keputihan pada wanita

Masalah keputihan pada wanita merupakan sesuatu yang perlu dipandang serius kerana ia mungkin merupakan tanda penyakit tertentu.

Keputihan yang tidak normal selalunya berwarna kuning atau hijau, pekat, berketul atau mempunyai bau yang hanyir.

Jangkitan yis atau bakteria juga boleh menyebabkan masalah keputihan.

Untuk
mengelakkan sebarang masalah pada Miss V
, wanita dinasihatkan supaya:

Membasuh kawasan tersebut dengan air.

Jangan gunakan sabun atau gel yang mengandungi pewangi.

Jangan sembur
deodorant
 atau minyak wangi pada vagina.

Jangan lakukan
douching
,
atau basuh di dalam vagina
.

Sebagai langkah berjaga-jaga, pastikan anda mendapatkan pemeriksaan pakar secepat mungkin.

Jika tidak dirawat, masalah keputihan pada wanita ini boleh bertukar menjadi penyakit yang lebih serius pada masa akan datang.


5 Perkara Yang Anda Mesti Elak Jika Tak Nak Ekzema Kulit Makin Teruk!

Penderita masalah ekzema kulit sudah pasti tidak mahu ia makin teruk kerana kondisi
flare-up
ini hanya akan membuat kehidupan jadi serba-serbi tidak kena.

Disebabkan itu, ada beberapa pantang larang berkaitan masalah kulit ini yang perlu anda elak dan ia bukanlah sekadar petua menggunakan air atau sabun sahaja.

Persoalannya,
 apakah antara perkara tersebut
? Jom teruskan membaca artikel ini untuk tahu!

Masalah ekzema kulit dan
flare-up

Untuk pengetahuan anda semua, masalah ekzema kulit atau dermatitis atopik (AD) adalah kondisi kulit meradang, yang akan menjadi punca ia bengkak dan gatal.

Ia juga akan menimbulkan ruam-ruam kecil dan merah serta kelihatan seakan kulit melecur angkara pelbagai faktor risiko yang akan kami nyatakan di bawah.

Kebiasaannya, ia akan terjadi kepada bayi dan budak sahaja namun tidak kurang ramai yang masih mengalaminya walaupun sudah menginjak usia dewasa.

Apa yang lebih menakutkan tentang kondisi ini ialah ia boleh jadi makin teruk jika ada pantang larang yang dilanggar
dan ia dikenali sebagai fasa flare-up
.

Dalam usaha untuk menghalang fasa itu daripada berlaku dan berulang, anda perlu mengelak daripada pelbagai faktor risiko
yang boleh buat keradangan pada kulit
.

Apa perkara yang jadi pantang larang ekzema?

Ketika
flare-up
itu tiba, anda akan dapati bahawa kulit tubuh badan meradang dengan simptom yang jauh lebih teruk daripada biasa dan perlu dirawat dengan segera.

Namun, mencegah itu lebih baik daripada mengubat. Jadi, sila elakkan perkara seperti berikut:

Jika ada ekzema kulit, elak #1. Alergen

Alergen yang boleh mengakibatkan masalah pada kulit seperti
 debunga, bulu haiwan atau sebarang kutu kecil
 dan ia boleh menyebabkan ekzema kulit lebih teruk.

Disebabkan itu, sila pastikan persekitaran rumah atau tempat kerja anda bebas daripada alergen seperti ini dengan sentiasa menjadi kebersihan kawasan tersebut.

Dalam pada itu juga, anda mungkin mahu untuk elak daripada melakukan sebarang aktiviti yang tinggi risiko seperti gotong-royong tempat yang sangat kotor.

#2. Jika ada ekzema kulit, elak diet seperti ini

Walaupun alahan makanan mungkin tidak akan menyebabkan kondisi ekzema itu sendiri, namun ia masih boleh jadi punca untuk
flare-up
itu jadi lebih teruk.

Kadangkala, ada beberapa jenis makanan atau minuman yang anda tidak perlu makan dan hanya perlu sentuh untuk kulit menjadi meradang seperti jenis makanan laut.

Mungkin anda sendiri tidak tahu bahawa ada beberapa
jenis diet yang tidak sesuai buat anda,
 jadi sila dapatkan nasihat dan informasi daripada doktor terlebih dahulu.

#3. Elemen penghakis kulit

Selain alergen-alergen yang telah kami nyatakan di atas tadi, ada beberapa lagi bahan lain perlu anda elak daripada tersentuh kulit iaitu elemen penghakis kulit.

Sebenarnya, ada banyak elemen penghakis kulit yang wujud di kediaman anda termasuklah:

Kapas

Sintetik

Sabun

Debu

Habuk

Pasir

Asap

Sekiranya elemen-elemen ini tersentuh pada kulit anda, ia mungkin akan meradang dengan menunjukkan tanda seperti kegatalan, kemerahan atau kebakaran teruk pada kulit.

Kebiasaannya,
 flare-up
angkara anasir ini mungkin hanya akan berlaku apabila anda berada di dalam persekitaran yang baru seperti situasi menginap di hotel.

#4. Faktor luaran lain

Selain itu juga, faktor luaran lain seperti kelembapan, suhu, iklim dan cuaca juga merupakan salah salah faktor risiko terjadinya
flare-up
masalah ekzema.

Sebagai contoh, mandi air yang terlalu sejuk atau panas boleh menjejaskan kelembapan kulit anda lantas mengakibatkan masalah tersebut jadi lebih teruk.

Jika berada di luar rumah pula, anda sangat disarankan untuk menggunakan krim pelindung matahari ekoran sinaran UV itu memang berbahaya buat kulit.

Apa yang paling penting, sentiasa amalkan minum air kosong untuk
 elak kulit dan tubuh badan anda mengalami dehidrasi
 lantas menimbulkan komplikasi pada kulit pula.

Jika ada ekzema kulit, elak #5. Stres

Bukan sahaja faktor fizikal, anda juga harus mempertimbangkan faktor mental kerana ia juga boleh menjadi salah satu punca masalah kulit ekzema lebih teruk.

Tidak percaya? Anda mungkin boleh cuba lihat kondisi kulit anda itu di saat sedang tertekan, marah, sedih atau malu dan perhatikan perbezaan padanya.

Semasa emosi tidak stabil
, tubuh badan anda mungkin akan bertindak balas dan salah satu tandanya adalah kulit akan meradang jika anda ada masalah ini.

Sila jaga kesihatan dan kecantikan kulit!

Konklusinya, masalah kulit ekzema itu bukan satu-satunya kondisi yang mungkin boleh terjadi pada organ terbesar pada tubuh badan ini kerana wujud banyak lagi isu lain mengenai penjagaan kulit.

Disebabkan itu, jangan sesekali memandang enteng padanya dengan cara sila jaga kesihatan dan kecantikan kulit anda pada tiap masa dan di mana jua anda berada.


7 Makanan Yang Boleh Jadi Punca Obesiti! Siapa Sangka #5 Termasuk Dalam Senarai?

Sebenarnya, mungkin ramai dalam kalangan
 penderita masalah berat badan berlebihan
 tidak tahu akan tabiat pemakanan yang menyebabkan obesiti mereka itu.

Ya, jangan terkejut pula jika kami kata wujud beberapa jenis makanan atau minuman yang tanpa sedar mungkin boleh jadi punca peningkatan berat badan.

Persoalannya, apakah antara contoh dan jenis
 tabiat pemakanan yang menyebabkan obesiti? Jom teruskan membaca artikel ini untuk tahu dengan lebih lanjut!

Tabiat pemakanan yang menyebabkan obesiti

Untuk pengetahuan anda, kegemukan hanya akan berlaku apabila
 seseorang itu mengambil kalori yang lebih banyak berbanding yang mereka perlu
 sahaja.

Selain kalori, berat badan juga mungkin boleh bertambah dengan mudah jika individu lebih banyak mengambil makanan atau minuman tinggi lemak dan gula.

Berikut adalah beberapa contoh dan jenis tabiat pemakanan yang menyebabkan kegemukan:

Tabiat pemakanan yang menyebabkan obesiti #1. Aiskrim

Merupakan
antara makanan pencuci mulut atau snek yang sangat popular
, aiskrim sebenarnya mengandungi lemak, gula serta kalori yang sangat tinggi.

Kami tidak kata anda tidak boleh langsung memakannya, namun sila hadkan jenis makanan ini atau lebih baik lagi jika anda hanya ambil aiskrim yang kurang lemak dan gula.

#2. Kentang

Ada banyak variasi snek yang diperbuat daripada kentang
 seperti kentang goreng, kentang putar dan kerepek kentang yang kesemuanya adalah tinggi dengan kalori.

Lebih membimbangkan adalah kebanyakan snek daripada kentang ini dikomersialkan untuk dimakan bersama dengan sos atau kuah yang tinggi dengan lemak atau gula.

Walau bagaimanapun, anda masih boleh mengambilnya, namun perlu elak daripada menjadi antara tabiat pemakanan yang menyebabkan obesiti dengan memakan kentang secara merebus atau membakar.

#3. Piza

Ia memang mudah dibeli atau dibuat serta lazat rasanya namun ketahuilah bahawa
piza adalah makanan segera yang sangat tinggi karbohidrat dan kalori
.

Ini disebabkan bahan asas utamanya adalah roti serta isi ‘
topping
‘ yang banyak menggunakan keju, daging dan lain-lain yang mungkin tidak bagus untuk diet.

Oleh itu, anda masih boleh ambil piza sekali-sekala asalkan perisa yang anda pilih itu menggunakan bahan lebih sihat seperti sayur-sayuran dan buah-buahan.

#4. Donut

Sangat sinonim sebagai makanan sarapan pagi dalam kalangan masyarakat kita,
 donut juga sebenarnya sangat tinggi kandungan karbohidrat, lemak dan gula
.

Lebih-lebih lagi jika donut yang anda ambil itu sudah mengalami revolusi makanan terkini yakni penambahan ‘
topping’
seperti coklat, keju dan sebagainya.

Juga sangat kaya dengan kalori, donut sudah tentu merupakan antara makanan yang perlu anda elak dalam diet jika tidak mahu berlaku kondisi obesiti.

Tabiat pemakanan yang menyebabkan obesiti #5. Sushi

Apa? Sushi juga tergolong dalam tabiat pemakanan yang menyebabkan obesiti? Ia merupakan berita buruk buat penggemar makanan dari negara Jepun ini.

Mungkin pada dasarnya sushi itu adalah sihat
 namun jika ia telah disertakan bersama sos, doh atau nasi putih, ia akan membawa lebih kurang 500 kalori.

Jika masih mahu mengambilnya tapi ingin elak berat badan bertambah, pilihlah sushi yang tidak mengandungi bahan-bahan yang kami telah nyatakan di atas tadi.

#6. Soda

Selain makanan, minuman juga sebenarnya mungkin boleh jadi punca kegemukan, dan antara yang
paling perlu anda tegah dan cegah daripada ambil adalah soda
.

Soda yang tinggi dengan kandungan gula ini sebenarnya adalah antara punca paling utama masalah kegemukan itu terjadi kerana ia juga kaya dengan kandungan kalori.

Obesiti adalah salah satu kesan yang paling ditakuti akibatnya selain penyakit berbahaya lain seperti diabetes, kanser dan penyakit berkaitan organ jantung.

#7. Kopi

Minuman
kopi sebenarnya bukan sahaja mengandungi kafein
 malah juga gula yang sangat tinggi jika ia dicampur dan diambil bersama susu pekat atau susu cair.

Menurut kajian, kopi yang disertakan dengan susu ini boleh menyamai kandungan gula segelas air minuman bergas dan ini adalah antara punca kepada kegemukan.

Anda masih boleh ambil minuman ini namun sila elak menambah susu atau gula terlalu banyak. Pilihan yang lebih baik adalah mengambil minuman kopi O sahaja.

Obesiti bukan hanya berkaitan jenis makanan!

Kita semua pasti pernah sekurang-kurangnya mengambil salah satu daripada senarai tabiat pemakanan yang menyebabkan obesiti seperti di atas tadi bukan?

Ya, memang benar bahawa ia tidak akan terus membuat anda menjadi gemuk sebaliknya akan mengambil masa. Namun, mencegah lebih baik daripada mengubat!

Selain itu, peka juga dengan tabiat pemakanan seperti makan makanan segera, makan makanan ringan, makan pada lewat malam, makan lebih daripada perlu serta tidak bersenam kerana ia juga adalah
penyebab obesiti yang perlu kalian elakkan
.


4 Masalah Mulut Yang Biasa Berlaku

Kesihatan mulut sangat penting. Mulut yang sihat memberikan nafas yang segar dan meningkatkan personaliti anda. Jika tidak dijaga, banyak masalah boleh berlaku.

Apakah masalah mulut yang biasa berlaku?

1. Radang gusi atau gingivitis

Tahap pertama bagi masalah gusi adalah radang gusi. Ia boleh beralih kepada masalah yang lebih serius ialah periodontitis jika tidak diuruskan dengan baik.

Masalah ini menyebabkan gusi menjadi merah, bengkak dan sakit. Pendarahan mungkin berlaku semasa memberus gigi dan nafas juga mungkin berbau. Ia disebabkan oleh penimbunan plak yang merengsa garisan gusi.

Untuk mengelakkan masalah ini berlaku, berus gigi anda secara berkala.

2. Karies

Karies adalah masalah mulut lain yang kerap berlaku. Ia disebabkan oleh banyak makanan bergula, penjagaan mulut yang lemah atau merokok. Gosok gigi sekurang-kurangnya dua kali sehari untuk mengelakkan karies.

Minta rawatan florida semasa temu janji doktor gigi untuk mengekalkan kesihatan gigi.

3. Gigi sensitif

Ini juga kerap berlaku. Gigi menjadi sensitif terhadap sejuk atau panas. Anda juga mungkin pernah mengalaminya semasa makan aiskrim atau minum air sejuk. Ia mungkin disebabkan oleh memberus gigi terlalu kasar atau mengambil banyak makanan berasid.

Kurangkan makanan berasid dan gunakan ubat gigi khas untuk gigi sensitif bagi mengelakkan keadaan ini berlaku.

4. Kaviti

Kaviti kerap berlaku tetapi ia mudah dielakkan. Jika anda berus gigi dan melakukan temu janji berkala dengan doktor gigi, anda boleh mengelakkan keadaan ini. Kaviti berlaku jika ada karies pada gigi. Ini boleh merosakkan lapisan dalam dan luar gigi.

Gula dan karbohidrat menggalakkan pembentukan kaviti. Jadi, cuba kurangkan gula-gula dan makanan manis. Gigi yang telah ditampal juga berisiko mengalami kaviti.

Hello Health Group
 tidak menyediakan nasihat perubatan, diagnosis atau rawatan.


Tanda-tanda Penderaan Kanak-kanak

Menurut Pertubuhan Kesihatan Dunia (WHO), hampir ¼ individu dewasa dilaporkan mengalami penderaan fizikal sebagai kanak-kanak. Penderaan kanak-kanak adalah penganiayaan dan pengabaian kanak-kanak. Penderaan kanak-kanak tidak selalu jelas yang menyebabkan ia sering diabaikan atau tidak diambil peduli. Tambahan pula, kanak-kanak yang menderita akibat penderaan mungkin tidak memberitahu kepada sesiapa atau tidak memahami apa yang berlaku. Tanpa kesedaran dan pemantauan individu dewasa, kanak-kanak tidak mungkin akan mendapat pembelaan dan pertolongan. Jadi ia adalah sangat penting untuk ibu bapa memahami tentang penderaan kanak-kanak, tanda-tanda penderaan dan bagaimana untuk memberi sokongan.

Apakah simptom biasa penderaan kanak-kanak?

Penderaan kanak-kanak adalah lebih dari sekadar penderaan fizikal. Walaupun penderaan secara fizikal adalah lebih jelas, tetapi terdapat penderaan lain yang ada masanya diabaikan. Sebagai contoh, mengabaikan keperluan kanak-kanak, membiarkan mereka tanpa pengawasan dan situasi berbahaya atau membuatkan kanak-kanak merasakan tidak berguna atau bodoh, juga merupakan penderaan kanak-kanak.

Tidak kira apa sekalipun penderaan yang dilakukan, ia tetap memberikan impak yang sama. Penderaan kanak-kanak boleh menyebabkan impak negatif terhadap pertumbesaran sosial dan psikologi kanak-kanak. Berikut adalah beberapa jenis penderaan yang boleh berlaku:

Penderaan fizikal.
Kanak-kanak didera atau diletakkan dalam keadaan bahaya

Penderaan seksual.
Melakukan sebarang aktiviti seksual dengan kanak-kanak

Penderaan emosi.
Melibatkan serangan lisan atau emosi, seperti menjerit, memaki-hamun, mengabaikan

Penderaan kesihatan.
Jika seorang kanak-kanak sengaja dibiarkan untuk sakit, ia dianggap sebagai penderaan kesihatan, kerana meletakkan kanak-kanak dalam bahaya atau kecederaan

Pengabaian.
Kanak-kanak tidak diberikan makanan, tempat tinggal, kasih sayang, pendidikan atau perubatan yang secukupnya.

Tanda amaran penderaan kanak-kanak

Penderaan kanak-kanak boleh berlaku dalam kalangan mana-mana keluarga atau sekolah. Adalah sukar untuk kanak-kanak untuk mendedahkan bahawa mereka didera, biasanya ini kerana pendera adalah seseorang yang dianggap sebagai ibu bapa atau guru. Berikut adalah beberapa tanda yang boleh anda lihat untuk mengetahui bahawa kanak-kanak tersebut didera, antaranya:

Kanak-kanak mengasingkan diri dari rakan dan aktiviti normal

Mudah menjadi marah, agresif atau bermusuhan

Menunjukkan prestasi yang buruk di sekolah

Menunjukkan tanda kemurungan atau ketakutan luar biasa, hilang keyakinan

Kerap tidak hadir ke sekolah atau aktiviti sosial

Sering memberontak atau gemar menipu

Mencuba untuk membunuh diri

Tanda penderaan fizikal

Penderaan fizikal itu boleh dikategorikan kepada sama ada secara sengaja atau tidak sengaja ingin mencederakan kanak-kanak terbabit. Ia boleh berlaku dari bentuk disiplin dan hukuman yang tidak bersesuaian. Sebagai contoh: menggunakan tali pinggang ke atas kanak-kanak. Kanak-kanak yang didera secara fizikal akan mempunyai tanda-tanda berikut:

Kecederaan yang tidak dapat dijelaskan atau dengan alasan

Masalah perubatan dan pergigian yang tidak dirawat

Tanda penderaan seksual

Penderaan seksual adalah sesuatu yang rumit kerana mangsa akan merasa bersalah dan malu. Oleh kerana ini, penderaan seksual kanak-kanak jarang dilaporkan. Harus sentiasa diingatkan, penderaan seksual tidak bermakna ia melibatkan perhubungan secara fizikal. Mendedahkan kanak-kanak kepada situasi dan kandungan berbaur seksual juga dianggap sebagai penderaan seksual. Berikut beberapa tanda penderaan seksual:

Mempunyai tingkah laku seksual yang tidak sesuai

Hamil atau mengalami masalah jangkitan seksual

Mempunyai masalah pada alat sulit, seperti kesakitan atau mempunyai masalah berjalan atau duduk

Terdapat darah pada seluar dalam

Tanda penderaan emosi

Penderaan emosi boleh menjejaskan kesihatan mental dan perkembangan sosial kanak-kanak, meninggalkan parut dalam sepanjang kehidupan psikologi. Walaupun penderaan emosi mungkin tidak menunjukkan sebarang simptom fizikal, berikut adalah beberapa tanda yang boleh anda perhatikan:

Hilang keyakinan diri atau harga diri

Alami kemurungan atau kegelisahan

Sakit kepala atau sakit perut yang ketara dan tidak dapat dijelaskan

Mengasingkan diri dari aktiviti sosial, rakan, atau ibu bapa

Terdesak mencari perhatian dan kasih sayang

Perkembangan emosi yang terganggu

Kerap tidak hadir ke sekolah atau penurunan dalam prestasi sekolah, hilang minat

Mengelakkan situasi tertentu

Hilang kemahiran pembangunan yang ada sebelum

Tanda pengabaian

Masalah pengabaian kanak-kanak sukar untuk dikenal pasti. Pengabaian ini adalah kegagalan memberikan perlindungan kepada kanak-kanak. Ibu bapa atau individu dewasa mungkin tidak berupaya memberikan perlindungan disebabkan ketidakupayaan, masalah kesihatan seperti kemurungan atau kecederaan serius. Berikut adalah beberapa tanda-tanda pengabaian kanak-kanak:

Kanak-kanak bersikap acuh tidak acuh

Masalah penjagaan kebersihan diri

Masalah pertumbesaran; berat dan ketinggian

Kekurangan dalam keperluan fizikal seperti pakaian

Mencuri makanan atau duit

Prestasi merosot di sekolah

Kurang penjagaan dari aspek perubatan dan psikologi

Makan banyak atau menyembunyikan makanan

Gangguan emosi; mudah marah dan kecewa

Kehilangan berat badan yang keterlaluan

Ada masa, tanda penderaan kanak-kanak boleh dilihat pada ibu bapa dan guru. Antaranya seperti:

Membenarkan disiplin secara fizikal dan mengalakkan individu lain untuk melakukan perkara yang sama

Mengabaikan ketidakselesaan fizikal atau mental kanak-kanak

Memberikan alasan tidak logik berkaitan kecederaan kanak-kanak

Menyalahkan kanak-kanak untuk setiap kesilapan, memaki hamun dan menggunakan panggilan atau istilah negatif

Inginkan perhatian dan penjagaan dari kanak-kanak, dan menjadi cemburu apabila kanak-kanak terbabit melebihkan individu lain

Menafikan segala masalah yang wujud di sekolah mahupun di rumah, atau menyalahkan kanak-kanak tersebut untuk masalah yang wujud

Menuntut tahap prestasi fizikal atau akademik yang tidak bersesuaian

Membataskan pergaulan atau perhubungan kanak-kanak dengan individu lain

Jika anda mendapati anak anda atau kanak-kanak lain mula menunjukkan tanda-tanda seperti di atas, adalah terbaik untuk anda mendapatkan bantuan dan sokongan daripada individu lain, seperti doktor atau polis secepat yang mungkin. Polis pastinya dapat membantu anda dalam melaporkan sebarang kes penderaan kanak-kanak kepada pihak berkuasa.

Hello Health Group
 tidak menyediakan nasihat perubatan, diagnosis atau rawatan.